title: Final Fantasy XII

text: Pelisarjan tunnusmerkkeihin lukeutuva kutsutaikuus on mukana myös tässä pelissä. Kutsuttavia olentoja kutsutaan "Final Fantasy VI":n tavoin ”espereiksi”, ja saadakseen sellaisen pelaajan täytyy ensin voittaa se taistelussa. Taistelussa kutsuttu esper korvaa muun ryhmän, ja pelaaja ohjaa vain esperin kutsunutta hahmoa esperin taistellessa tekoälyn ohjauksessa. Kutsu päättyy, mikäli jompikumpi hahmoista kaatuu taistelussa. Toinen hahmojen erikoiskyky ovat hahmokohtaiset ”quickening”-erikoisiskut, jotka pysäyttävät taistelun iskun ajaksi. Näitä iskuja on myös mahdollista yhdistellä pitkien ketjujen aikaansaamiseksi, ja jos ketjuissa on oikea vähimmäismäärä tietyn tasoisia hyökkäyksiä (tasoja on kolme), muodostuu ketjun lopuksi kaikkia kohteena olevan vihollisen lähellä olevia muita vihollisia vahingoittava taikasinetti. Esimerkiksi jos ketjussa on kolme ensimmäisen tason hyökkäystä, muodostuu Inferno-sinetti.


title: Final Fantasy XII

text: "Final Fantasy XII":ssa pelaaja voi sivutehtävinä metsästää erilaisia voimakkaita olentoja. Pelaaja voi ottaa vastaan metsästystarjouksia kaupunkien ilmoitustauluilta. Näissä tarjouksissa kerrotaan aina kohteen nimi ja palkkaajan sijaintipaikka. Tavallisessa metsästyksessä pelaaja tapaa palkkaajan, etsii ja voittaa tämän kuvauksen perusteella metsästyksen kohteena olevan hirviön ja palaa vastaanottamaan palkkionsa. Onnistuneet metsästysretket kohottavat myös pelaajan klaaniarvoa.


title: Final Fantasy XII

text: Pelissä pelaaja hankkii uusia tekniikoita ja taikoja ostamalla niitä kaupasta. Tämä ei kuitenkaan riitä, vaan voidakseen käyttää ostettuja taitoja on pelaajahahmon hankittava sitä vastaava lisenssi. Myös aseiden ja suojavarusteiden käyttöön tarvitaan lisenssejä. Lisenssit sijaitsevat šakkilautaa muistuttavalla lisenssilaudalla, johon lisenssit on jaoteltu ryhmittäin siten, että esimerkiksi taika- ja aselisenssit sijaitsevat samassa osassa lautaa. Oman ryhmänsä muodostavat hahmon taitoja suoraan korottavat lisenssit. Pelaaja voi hankkia minkä tahansa jo hankitun lisenssin vieressä olevan lisenssin taisteluista saatavilla lisenssipisteillä. Vaikka pelaajan hahmojen aloituslisenssit poikkeavat toisistaan hieman, on kaikilla hahmoilla samanlainen lauta. Poikkeuksena lautojen quickening- ja esper-lisenssit ovat vain yhden hahmon hankittavissa. Jokaisella hahmolla on kolme yksilöllistä quickening-toimintoa.


title: Final Fantasy XII

text: Vastustajat pudottavat "Final Fantasy XII":ssa harvemmin rahaa (gil), mutta usein saalista. Pelaaja voi ansaita rahaa myymällä saaliinsa kauppiaille, ja lisäksi myymällä tiettyjä saalisyhdistelmiä ilmestyy kauppoihin ostettavaksi ns. basaariesineitä. Vihollisten lisäksi pelaaja saa esineitä myös pelimaailmaan sijoitetuista aarrearkuista, jotka pääsääntöisesti ilmestyvät takaisin pelaajan käydessä välillä muualla, ja joiden sisällössä on jonkin verran satunnaisuutta.


title: Final Fantasy XII

text: "Final Fantasy XII":n tapahtumat sijoittuvat Ivalice-nimiseen maailmankolkkaan. Ivalicessa taikuus ja ilmalaivat ovat jokapäiväisiä asioita. Ivalice on jaettu kolmeen mantereeseen – Ordaliaan, Valendiaan ja Kerwoniin. Ordalia on Ivalicen länsipuolella, ja siellä sijaitsee voimakas Rozarrian valtakunta. Valendia on Archadian valtakunnan aluetta ja sijaitsee Ordalian koillispuolella. Näiden kahden mantereen ja sotivien valtakuntien välillä on pieni Dalmascan kuningaskunta.


title: Final Fantasy XII

text: Pelinkehittäjien mukaan Ivalicen innoittajina ovat toimineet Välimeren ja Lähi-idän alueet. Tämän voi huomata pelin kaupunkien rakennustaiteesta ja kansoista, jotka Ivalicea asuttavat.


title: Final Fantasy XII

text:
"Final Fantasy XII":ssa on kuusi pelattavaa hahmoa.
Pelaaja saa pelin aikana haltuunsa pyhiä, maagisia olentoja, joita nimitetään "espereiksi". Espereitä on yhteensä 13, joista osan saa pakollakin, osa on taas löydettävä. Kukin esper yleisesti luottaa johonkin tiettyyn elementtiin. Espereitä on kolmea eri tasoa, kuten quickening-iskuja.


title: Final Fantasy XII

text: Maailma nimeltä Ivalice. Ivalicen kaksi suurinta keisarikuntaa, Archadia ja Rozarria, olivat olleet sodassa jo vuosia ja niiden välissä olevat kaksi pientä kuningaskuntaa, Dalmasca ja Nabradia, olivat nyt joutumassa mukaan tähän konfliktiin. Pelin introjaksossa Dalmascan pääkaupungissa Rabanastressa vietetään Dalmascan prinsessa Ashen ja Nabradian prinssi Raslerin häitä samalla kun sota heidän ympärillään vain kasvoi. Pian häiden jälkeen Archadia valtasi Nabradian ja nyt lähestyi uhkaavasti Dalmascaa. Dalmascan kuningas Raminas käski turvata Nalbinan linnoitus, jotta Archadian eteneminen pysähtyisi. Basch fon Ronsenburg ja Rasler lähtivät komentajiksi. Mutta Nalbinan turvaaminen ei auttanut mitään, sillä Archadian sotavoimat olivat moninkertaiset Dalmascaan verrattuna. Taistelu päättyi nopeasti ja Rasler sai surmansa. Tämä oli Ashelle kova isku.


title: Final Fantasy XII

text: Hieman myöhemmin Archadia lähestyi Dalmascaa rauhanehdoilla. Huomaten, että vaihtoehtoja ei ollut, kuningas Raminas lähti Nalbinaan allekirjoittamaan sopimusta. Kyse oli oikeasti ehdottomasta antautumisesta. Mutta Baschin johtama Dalmascan Ritareitten neuvosto sai selville, että Archadia aikoi murhata kuninkaan allekirjoituksen jälkeen ja lähtivät pelastamaan häntä. Mukana oli nuori, 17-vuotias mies nimeltä Reks. Basch kysyi häneltä muutamia asioita, erityisesti perhettä. Reks vastasi, että hänellä on häntä kaksi vuotta nuorempi veli Rabanastressa. Basch, Reks ja muut ritarit lähtivät pelastamaan kuningasta. Reks jäi jälkeen pidättelemään keisarillisia. Kun hän pääsi valtaistuinsaliin, lähes kaikki ritarit olivat kuolleet ja kuningas samalla. Sitten yllättäen Basch iski miekkansa Reksiin ja sanoi, että kuningas oli petturi. Basch vietiin kahleissa pois ja Reks kuoli, ajatellen veljeään, Vaania.


title: Final Fantasy XII

text: Kaksi vuotta myöhemmin Dalmasca oli muuttunut paljon Archadian miehityksen takia. Myös prinsessa Ashe oli tehnyt itsemurhan hänen menetystensä aiheuttamien paineiden vuoksi, ja Basch oli tuomittu kuolemaan maanpetoksesta. Tänä aikana orvoksi jäänyt Vaan yrittää saada jonkinlasta elämää aikaan yhdessä parhaan ystävänsä Penelon kanssa. Hän ei kuitenkaan erityisemmin nauti elämästään, vaan hän toivoo olevansa jonain päivänä ilmarosvo, ja samalla hän myös haluaisi nähdä Archadian poistuvan Rabanastresta. Kun kaupanpitäjä Migelo pyytää Vaanilta palvelusta, Rabanastren uusi konsuli, Vayne Solidor, saapuu. Rabanastren palatsissa pidetään hänen vuokseen juhlat ja Vaan keksii lähteä ryöstöretkelle palatsiin, antamaan Dalmascalle se, minkä Archadia vei siltä. Vaan ei aavistanut, että samaan aikaan Rabanastren alla Dalmascalaiset vapaustaistelijat olivat aikeissa hyökätä palatsiin samana iltana. Päästyään palatsiin Vaan onnistui pääsemään aarrekammioon ja löysi sieltä hehkuvan jalokiven. Samalla hän törmäsi siellä kahteen ilmarosvoon, Balthieriin ja viera Franiin. Samaan aikaan vapaustaistelijat taistelivat ja taistelu sai Vaanin, Balthierin ja Franin putoamaan viemäreihin. Vaan ei erityisemmin ilahtunut siitä, että Balthier ehdotti yhteistyötä siihen asti, kunnes he pääsevät pois, mutta valinnanvaraa ei paljon ollut. Viemäreissä he huomasivat nuoren naisen kamppailevan keisarillisia vastaan. Hän oli jäänyt alakynteen, mutta Vaan käski hänen hypätä alas turvaan. Nainen teki sen ja kertoi nimekseen Amalia. Hän ei ilahtunut joutuessaan rosvojen suojelemaksi, mutta hänellä ei ollut pahemmin vaihtoehtoja. Sitten nelikko hankkiutui takaisin Rabanastren alakaupunkiin, jossa koko nelikko vangittiin. Penelo tuli myös paikalle ja yritti saada Vaanin vapaaksi, mutta turhaan. Balthier antoi Penelolle liinan pantiksi, jonka Penelo palauttaisi, kunhan Balthier saa tuotua Vaanin takaisin. Sitten vangit vietiin Amaliaa lukuun ottamatta Nalbinan vankityrmiin.


title: Final Fantasy XII

text: Nalbinan vankityrmissä Vaan oli hätääntynyt ja Balthier yritti rauhoittaa häntä. Vaan ei kuitenkaan siihen ryhtynyt, vaan joutui tappeluun. Balthier ei kuitenkaan voinut jättää Vaania pinteeseen ja tuli avuksi. Fran oli sillä aikaa löytänyt mahdollisen ulospääsyn. Kolmikko lähti etsimään sitä ja löysivät samalla häkin, johon oli kahlittu itse Basch. Joukko archadialaisia tuli paikalle, ja yksi heistä näytti aivan Baschilta. Hän olikin Baschin kaksoisveli Gabranth. Archadialaisten mentyä Balthier päätti vapauttaa Baschin, mutta Vaan taas suuttui nähdessään hänet, koska Basch oli tappanut sekä kuninkaan, että hänen veljensä Reksin. Basch kuitenkin sanoi, ettei hän tappanut kumpaakaan. Vaanista tuntui kaikkea muuta kuin hyvältä, kun Basch liittyi joukkoon, mutta ilman Baschia pako Nalbinasta olisi ollut paljon vaikeampaa. Paon aikana Basch kertoi Vaanille Reksistä ja myös, että mitä itse asiassa tapahtui kaksi vuotta sitten: päästyään valtaistuinsaliin kuningas oli jo tapettu ja Basch otettiin vangiksi ja hänen kaksoisveljensä otti hänen paikkansa. Lopulta nelikko onnistui pakenemaan ja he palasivat Rabanastreen.


title: Final Fantasy XII

text: Basch meni tapaamaan vapaustaistelijoita, jolloin hän sai senaikaiselta johtajalta Vosslerilta kapteenin arvonsa takaisin osittain. Vaan toi heille Vanhan ritarineuvoston miekan ja Vossler antoi sen Baschille. Sitten Basch aikoi lähteä pelastamaan Amaliaa ja hän pyysi Vaania, Balthieria ja Frania mukaansa. Tällöin Vaan myös itse huomasi, ettei Basch tappanut Reksiä, vaan sen teki Archadia. Mennessään tapaamaan Balthieria ja Frania Migelo oli syyttämässä heitä Penelon kidnappauksesta. Kidnappaajat olivat jättäneet Balthierille viestin, että hänen pitäisi mennä Bhujerban leijuvaan kaupunkiin. Nelikko lähti Bhujerbaan Balthierin ilma-aluksella "Strahlilla". Bhujerbassa he tapasivat Lamont- nimisen nuoren pojan, jolla oli asiaa Bhujerban Lhusu-kaivoksiin. Lhusu-kaivos tuotti eniten taikakiviä Ivalicessa. Lamont kertoi tästä ja myös Draklorin laboratoriosta Archadian pääkaupungissa Archadesissa. Balthier huomasi Lamontin valehdelleen henkilöllisyytensä, mutta ennen kuin hän sai tietää totuuden, Penelon kidnappaajat ilmestyivät. Tosiasiassa he yrittivät saada palkkion Balthierin päästä. Lamont lähti karkuun ensin ja muut lähtivät seuraamaan. Eksytettyään kidnappaajat nelikko näki Lamontin Markiisi Ondoren, Tuomari Ghisin ja Penelon kanssa. Balthier silloin huomasi että Lamont oli oikeasti Larsa Ferrinas Solidor, Vayne Solidorin veli. Larsa otti Penelon suojelukseensa. Baschilla oli asioita hoidettavana markiisin kanssa ja Vaan meni julistamaan Bhujerballe, että Basch elää. Ondore oli tekaissut tarinan Baschin kuolemasta, ja se herätti tarvittavan huomion. Basch kertoi Ondorelle, että hän aikoi pelastaa Amalian. Ondore ei tuntunut suostuvan pyyntöön, joten Basch veti miekkansa, jolloin vartijat pidättivät koko nelikon.


title: Final Fantasy XII

text: Nelikko toimitettiin Archadian 8:een laivastoon, taistelulaiva Leviathaniin. Nelikko vietiin Tuomari Ghisin eteen ja paikalla oli myös Amalia. Amalia läimäytti Baschia heti nähtyään hänet, koska hän piti Baschia petturina. Ghis sanoi, että Amalia on itse asiassa Ashelia B'nargin Dalmasca eli prinsessa Ashe. Vaanille, Balthierille ja Franille tämä oli yllätys, mutta Basch tiesi asian kaiken aikaa. Basch kertoi Iltahämärän Sirusta, joka oli Ashen syntymäoikeus. Vain Basch tietäisi, missä se on. Kukaan ei tiennyt, että Vaanin ryöstämä kivi oli itse Iltahämärän Siru ja se oli hänellä kaiken aikaa ja hän joutui luovuttamaan sen Ghisille, jotta kaikki pysyisivät hengissä. Ashe vietiin sitten selliosastolle, kun taas muut siirrettäisiin toiseen alukseen. Mutta sitten tuomariksi naamioitunut Vossler ilmestyi ja vapautti nelikon. He lähtivät sitten vapauttamaan Ashea. Ashe oli kuitenkin vastahakoinen, koska Basch oli mukana, mutta hänellä ei ollut muuta vaihtoehtoa. Vapautksen jälkeen koko Leviathan meni hälytystilaan ja koko joukko pakeni nopeasti. Paon aikana he törmäsivät Peneloon ja Larsaan. Penelo liittyi joukon mukaan ja Larsa meni Vosslerin kanssa järjestämään heille pakoalusta. Vaan, Ashe, Penelo, Basch, Balthier ja Fran joutuivat nenäkkäin Ghisin kanssa. Ghis käytti taikojaan heitä vastaan, mutta Larsan Penelolle antama valmistettu vastataikakivi imi kaiken magian niistä ja he voittivat Ghisin ja pakenivat.


title: Final Fantasy XII

text: Joukkio palasi Bhujerbaan ja Ondore yritti saada Ashen jäämään Bhujerbaan, mutta Ashe ei vain voinut istua tyhjän panttina sillä aikaa, kun hänen kuningaskuntansa kärsi Archadian vallassa. Ja koska hän oli menettänyt Iltahämärän Sirun, hänellä ei myöskään ollut tarvittavaa todistetta osoittakseen, kuka hän oli. Muiden tietämättä Ashe poistui, mutta Vaan seurasi Ashea "Strahliin". Ashe aikoi hankkia käsiinsä Aamunkoiton Sirun ja "lainata" "Strahlia". Vaan esti Ashea ja Balthierkin tuli paikalle. Balthier aikoi jättää Ashen Bhujerbaan, mutta Ashe ehdotti hänelle, että Balthier "kidnappaisi" hänet ja tarjosi hänelle Dynastia-kuninkaan, Raithwallin, aarretta, joka myös odotti siellä, missä Aamunkoiton Sirukin, Raithwallin haudassa. Balthier kiinnostui ja suostui tarjoukseen ja Vaankin päätti lähteä mukaan. Mukaan tulivat myös Fran, Basch ja Penelo.


title: Final Fantasy XII

text: Raithwallin hauta sijaitsi kaukana lännessä, Ogir-Yensan- ja Nam-Yensan hiekkamerien toisella puolella. Ryhmän ylittäessään Ogir-Yensaa Vossler tuli paikalle ja liittyi mukaan. Kamppailtuaan tiensä haudalle ja päästyään sisään he kohtasivat koko joukon yllätyksiä, joita Raithwall oli hautaan jättänyt. Niistä viimeisin oli Raithwallin aarre, joka ei ollut sinällään mitään mitattavaa, vaan se oli esper, Belias. Se vahti kammiota, jossa Aamunkoiton Siru oli. Ashen mentyä lähelle sitä, se alkoi hehkua ja hänen eteensä ilmestyi hänen edesmenneen miehensä, Raslerin, haamu. Vaan yllättyi nähdessään hänet myös, mutta kukaan muu ei nähnyt mitään. Kun ryhmä tuli haudasta pois, he joutuivat saman tien ojasta allikkoon: Archadian 8.laivasto oli tullut paikalle ja ryhmä vangittiin taas. Järkytys oli suuri, kun Vossler paljasti hänen järjestäneen kaiken. Ashe oli ennen tätä luottanut Vossleriin täysin. Ashe joutui luovuttamaan Aamunkoiton Sirun Ghisille. Sitten ryhmä toimitettiin risteilijä "Shivaan". Samaan aikaan Ghis teki kokeen Sirulla, varmistaakseen, että se oli alkuperäinen nethicite. Koe todisti sen, mutta samalla se imi "Leviathanin" voimaa itseensä. Tämä vaikutti Franiin suuresti ja hän joutui hallitsemattoman raivon valtaan, ja tämän ansiosta ryhmä pääsi vapaaksi. Vossler ei kuitenkaan aikonut päästää heitä menemään. Mutta Basch kävi häntä vastaan, ja Vossler joutui taipumaan. Ryhmä pakeni samalla kun Sirun voimat vapautuivat. Se loi erittäin suuren taika-aallon, joka tuhosi koko laivaston. Koko ryhmä selvisi juuri ja juuri ja he hakivat Sirun, joka ei tuhoutunut.


title: Final Fantasy XII

text: Leviathanin tuhon jälkeen ryhmä palasi Rabanastreen miettimään seuraavaa siirtoa. Ashe oli sitä mieltä, että he tarvitsevat voimaa Archadiaa vastaan. Aamunkoiton Sirun avulla he ehkä olisivat saaneet sen, mutta kukaan ryhmässä ei osannut käyttää sitä. Fran epäili, että Jaharassa asuvat garifit saattaisivat tietää. Balthier ei olisi lähtenyt mukaan, ellei Ashe olisi antanut tälle sormustaan. Balthier sanoi palauttavansa sen, sitten kun hän löytää jotain arvokkaampaa.


title: Final Fantasy XII

text: Garifien luona ryhmä kysyi heiltä neuvoa, mutta garifien ylipäällikkö kertoi, että Siru oli menettänyt voimansa. Ashen oli hankala uskoa tätä. Samana iltana hän näki taas Raslerin haamun. Haamu hävisi ja sen paikalla seisoi Vaan. Vaan kertoi Ashelle, että veljensä kuoleman jälkeen hän oli aina yrittänyt saada mielensä pois siitä, mutta nyt hän huomasi, ettei kyennyt, vaan hänen oli löydettävä vastauksia. Niinpä hän päätti pysyä Ashen kanssa saadakseen niitä.


title: Final Fantasy XII

text: Jaharaan tuli myös Larsa Solidor, joka kertoi, että markiisi Ondore oli luonut vastarinnan Archadiaa vastaan ja että tämä vastarinta taistelisi Rozzarrian kanssa. Tämä toisi Ivaliceen sodan, jollaista ei koskaan olla nähty. Larsa pyysi Ashea tulemaan hänen kanssaan Bur-Omisace-vuorelle neuvottelemaan liittoa Dalmascan ja Archadian välille, jottei sota syttyisi. Vastahakoisesti Ashe suostui. Kuljetessan läpi Golmoren viidakkoa heidän matkansa keskeytyi, koska metsä ei päästänyt heitä etenemään. Fran vei heidät hakemaan apua viidakossa asuvilta vieroilta. Fran oli lähtenyt heidän luotaan 50 vuotta sitten. Tarkoitus oli pyytää apua Mjrn-nimiseltä vieralta, mutta hän oli kadonnut, mutta hän löytyi Hennen kaivoksista. Jotenkin hän oli saanut käsiinsä valmistetun nethiciten ja se hallitsi häntä. Kun hän pääsi eroon siitä, aavemainen olento ilmestyi hetkeksi. Ryhmä vei Mjrnin kotiin, jossa he saivat luvan jatkaa eteenpäin.


title: Final Fantasy XII

text: Taivallettuaan läpi viidakoon ja Paraminan Särön he saapuivat Bur-Omisaceen. Bur-Omisacen hengellinen johtaja, Suur-kiltias Anastasias toivotti heidät tervetulleiksi. Hieman myöhemmin paikalle saapui yksi Rozzarian johtajista, Al-Cid Margrace. Larsa aloitti rauhanneuvottelut saman tien, mutta ne päättyivät ennen kuin ne alkoivatkaan. Al-Cidin vakoojat olivat saaneet vähän aikaa sitten selville, että Archadian keisari Gramis oli murhattu ja hänen vanhemmasta pojastaan, Vayne Solidorista, oli tullut uusi keisari. Vayne halusi tämän sodan ja yritys epäonnistui. Mutta Ashe ajatteli, että Iltahämärän Sirun tuhoaminen voisi pitää huolen, että Vayne ei saa sodassa etua. Mutta hänellä ei ollut keinoja tuhota nethicitea. Anastasias sanoi, että hän tarvitsee Kuninkaitten Miekan, jolla kykenee leikkaamaan nethicitea. Dynastia-Kuningas Raithwall oli aikoinaan jättänyt sen läheiseen Miriamin pyhäkköön. Ryhmä lähti hankkimaan sitä. Selvittyään pyhäkön ansoista ja vartijoista Ashe sai miekan. Vaan ehdotti Aamunkoiton Sirun tuhoamista, jotta he saisivat varmuuden miekan aitoudesta. Ashe asetti kiven tuhottavaksi, mutta ennen kuin hän ehti iskeä siihen, Raslerin haamu ilmestyi taas ja hän kielsi Ashea tuhoamasta sitä. Ashe löi miekan ohi Sirusta ja Vaan ei ihmetellyt. Ashe kysyi Vaanilta vielä, näkikö hän Raslerin. Tällä kertaa Vaan ei nähnyt mitään. Kumpikin ihmetteli, että miksi, mutta he eivät keksineet mitään.


title: Final Fantasy XII

text: Tullessaan ulos pyhäköstä ryhmä näki kokonaisen Archadian laivaston ja savua nousevan Bur-Omisacesta. He lähtivät saman tien katsomaan, mitä oli tapahtunut. Näky vuorella ei ollut ihailtavaa: monia ihmisiä oli tapettu ja kaikki yhä hengissä olevat olivat nopeassa ajassa joutuneet elämään kurjuudessa. Ryhmä meni Anastasiaksen valtaistuinsaliin, jossa he näkivät kamalan näyn: Archadialainen tuomari Bergan oli murhannut Anastasiaksen ja nyt odotti Ashea. Ryhmä näki taas vilaukselta sen saman aavemaisen olennon, jonka he näkivät Mjrnin kanssa. Se ilmestyi Berganin pitelemän valmistetun nethiciten vuoksi, joka oli tehnyt hänestä julman, verenhimoisen ja raivoisan ja hän julisti ryhmälle Vayne Solidorin mahdin niiden takia. Ryhmä joutui taistelemaan häntä vastaan ja he voittivat hänet. Taistelun jälkeen Al-Cid ilmestyi. Al-Cid tarjosi Ashelle turvapaikkaa Rozarriassa, mutta Ashe ei suostunut vaan hänen täytyi käyttää Kuninkaitten Miekkaa ja sen avulla tuhota Archadian hallussa oleva Iltahämärän Siru. Al-Cid ei yrittänyt estää Ashea vaan hän lupasi tehdä voitavansa sodan pysäyttämiseksi. Balthier veikkasi, että Iltahämärän Siru voisi löytyä Archadian pääkaupungista Archadesista, Draklorin laboratorioista. Niinpä ryhmä aloitti pitkän jalkataipaleen kohti Archadesia.


title: Final Fantasy XII

text: Matkatessaan Archadesiin he pysähtyivät Phon-rannikolla. Balthier kysyi Ashelta, että miksi Archadesiin. Ashe vastasi, että hänen oli tuhottava Iltahämärän Siru, mutta Balthier ei ollut yhtä vakuuttunut. Hän epäili, että Ashe halusi sen voiman itselleen. Hän osui osittain naulan kantaan, sillä tällä hetkellä Ashe sekä halusi käyttää sitä ja tuhota sen. Antaakseen esimerkin, mitä Ashelle voisi tapahtua, jos hän antaisi sydämensä kivelle, Balthier kertoi hänelle miehestä, jolla oli pakkomielle nethicitea kohtaan. Tämä mies oli tohtori Cidolfus Demen Bunansa, lyhyesti tohtori Cid. Samalla Balthier kertoi jonkin verran vaikeasta menneisyydestään, kuinka Cid teki hänestä Archadialaisen tuomarin. Ashe yllättyi tästä. Balthier kertoi myös, minkä takia hän ryhtyi ilmarosvoksi. Ja hän myös paljasti, että tohtori Cid oli hänen isänsä. Balthierin tarina sai Ashen epäilemään aikomuksiaan, mutta hänen oli silti löydettävä siru ensin.


title: Final Fantasy XII

text: Päästyään Archadesiin ryhmä joutui tekemään jonkin verran töitä päästäkseen laboratorioihin. Kun he lopulta pääsivät sinne, he huomasivat, että joku oli siellä jo, sillä monia keisarillisia oli tapettu äskettäin. Selvittyään yläkertaan tämä joku ilmestyi ja kävi Baschin kimppuun. Mutta hän lopetti pian huomatessaan, ettei ryhmä ollut Cidin miehiä. Samalla Cid paljasti itsensä ja haastoi ryhmän tappeluun, jonka hän hävisi. Taistelun lopuksi selvisi, mikä heidän aiemmin näkemänsä aavemainen olento oli. Balthier oli kuullut Cidin usein puhuvan Venat-nimisestä asiasta, ja Venat oli tämä aavemainen olento. Cid toi pienen ilma-aluksen paikalle ja pakeni, mutta ensin hän kertoi aikestaan matkata Giruvegan- nimiseen paikkaan. Cidin paettua ryhmää edeltänyt henkilö esitteli itsensä. Hän oli ilmarosvo Reddas.


title: Final Fantasy XII

text: Reddas vei ryhmän kotiinsa Balfonheimiin, jossa he miettivät seuraavaa siirtoa. Uhkaavasti lähestyvä sota oli päällimmäisenä ajatuksena. Basch ajatteli, että Vayne aikoisi käyttää Iltahämärän Sirua tuhoamaan vihollisensa yhdellä iskulla. Balthier taas ajatteli, että Cid aikoi tehdä sillä jotain itse Giruveganissa. Fran kertoi, mitä hän tiesi siitä, ja ne tiedot kuvasivat Feywoodia Golmoren viidakon eteläpuolella. Vaan oli heti lähdössä. Reddas ihaili Vaanin päättäväisyyttä ja sanoi että Vaan oli enemmän ilmarosvo kuin Balthier. Balthier loukkaantui siitä hieman.


title: Final Fantasy XII

text: Taivallettuaan tiensä Feywoodin läpi Giruveganiin Balthier ehdotti odottelua Giruveganin porteilla. Mutta Ashe näki jälleen Raslerin haamun ja lähti seuramaan sitä. Vaan tiesi, mistä oli kyse ja muut lähtivät perään. Giruvegan oli paikka, jollaista ryhmä ei ollut ikinä nähnyt. Muinainen kaupunki oli melkein pohjaton ja sen keskellä oli valtava kristalli. Rasler johdatti ryhmän kristallin sisälle. Selvitettyään tiensä loppuun Ashe oli melkein kuin taivaassa, yksin. Hän alkoi pelätä, mutta sitten aavemainen ääni alkoi puhua ja käski hänen rauhoittua. Ääni kuului muinaiselle Occuria-olennoille, joita pidettiin jumalina. Occuriat olivat valinnet Ashen ja myönsivät hänelle sitä voimaa, jota hänen sydämensä halajaa ja sitä varten he luovuttivat hänelle Sopimusmiekan, joka kykeni Kuninkaitten Miekan tavoin leikkaamaan nethicitea. Samalla he sanoivat, että Ashe tuhoaisi Venatin. Ashe ihmetteli, että miksi, sillä Venat oli myös Occuria. Occuriat vihaisina kertoivat Ashelle Venatin olevan harhaoppinen ja he antoivat Ashelle tehtävän: hänen tulee mennä kaukaisimman rannan torniin, jossa lepää kaikkien nethicitien äiti, Aurinko-krista. Ashen tulisi leikata siitä itselleen uusi siru, jolla hän saisi haluamansa voiman ja samalla hänen tulisi tuhota Archadia kokonaan. Tämä sai Ashen epäilemään aikomuksiaan vielä enemmän. Sitten Occuriat hävisivät ja muut tulivat paikalle. Vaan ihmetteli, mikä näitä Occuroita vaivaa. Ashe ihmetteli, että kuinka he oikein tiesivät tästä. Basch sanoi, että he eivät kyenneet näkemään niitä, mutta he kuulivat Occurioitten puhuvan. Vaan, Penelo ja Basch eivät hyväksyneet sitä, mitä Occuriat sanoivat. Ashe päätti etsiä Aurinko-kristan, sillä muuten hän ei saisi tietää mitä hänen tulisi tehdä. Penelo toi tohtori Cidin taas puheenaiheeksi ja Basch epäili että hänen oilsi pitänyt jo saapua tähän mennessä. Mutta Balthier tajusi vähän liian myöhään, ettei hän ollut tulossa, vaan hän tekaisi tarinan Giruveganista, jotta Ashe pääsisi Occurioitten luo. Niinpä Aurinko-kristan löytäminen tuli seuraavaksi ryhmän tehtäväksi. Kukaan ryhmässä ei tiennyt, mikä on torni kaukaisimmalla rannalla. Vaan muisti Reddasin puhuneen jotain asiaan liittyvää ja ryhmä palasi takaisin Balfonheimiin. Siellä Reddas kertoi Pharosin majakasta Ridoranan vesiputouksella. Se sopi täydellisesti Occurioitten antamaan vihjeeseen ja ryhmä lähti Reddas mukana kohti Ridoranaa.


title: Final Fantasy XII

text: Pharosin majakka oli mahtava rakennus keskellä ei-mitään. Oli selvää, että Aurinko krista lepää sen huipulla. Ylös kapuaminen oli pitkä ja vaivalloinen retki, mutta lopulta ryhmä pääsi perille. Kuningas Raithwall oli kauan sitten seissyt Aurinko-kristan edessä ja leikannut siitä kolme sirua, Aamunkoiton sirun, Iltahämärän Sirun ja Keskivalon Sirun. Nyt Ashella oli edessään valinta: joko leikata siitä itselleen nethicite tai tuhota se. Sopimusmiekka alkoi hehkua ja taika alkoi virrata majakan ympärillä. Ashe lähestyi kristaa ja Raslerin haamu ilmestyi taas. Nyt kaikki näkivät hänet ja Basch varsinkin yllästyi. Ashe huomasi haamun haluavan kostoa, ja Archadian tuhoa. Ashe sanoi, etti hän voinut, mutta sitten tuntematon ääni painosti Ashea ottamaan nethicite. Ääni kuului Baschin kaksoisveljelle, Gabranthille. Vaan ja Ashe raivostuivat hänet nähdessään, sillä hän oli Ashen isän ja Reksin oikea murhaaja. Gabranth painosti Ashea hyväksymään vihansa samalla kun hän yritti iskeä Vaania. Mutta Reddas hyppäsi väliin miekat ja kädet hänen kasvojensa edessä, ja kertoi Gabranthille tuomari-maistraatista, joka kaksi vuotta sitten varasti Nabradialta Keskivalon Sirun ja käytti sitä, tietämättään mitä hänellä oli kädessään, ja sen seurauksena Nabradian pääkaupunki Nabudis räjähti. Tohtori Cid oli käskenyt tätä tuomaria tekemään tämä. sitten Reddas paljasti kasvonsa Gabranthille ja Gabranth tunnisti hänet kadonneeksi tuomari Zechtiksi (Zechtistä on puhuttu aikaisemmin, ei mainittu tässä tarinassa). Reddas sanoi Ashelle, että se, mitä he etsivät on jotain muuta kuin kostoa, jotain sellaista, jota he eivät voi saavuttaa. Gabranth yhä yritti saada Ashen kostamaan. Vaan otti toisen Reddasin miekan kosto mielessään, mutta sitten Ashe katsoi häntä ja Vaan häntä, ja silloin molemmat huomasivat erään tärkeän asian tästä. Ashe kääntyi Raslerin haamuun päin ja Ashe julisti sille, että Rasler ei koskaan ollut kostoa himoitseva, ja samalla sivalsi haamua Sopimusmiekalla. Ashe tunnusti, että Rasler, jonka hän tunsi, oli poissa. Tällöin haamu paljastui Occurioitten luomaksi apparitioksi jonka tarkoituksena oli johdattaa Ashe koston tielle. Ashe sivalsi haamun toistamiseen ja kieltäytyi olemasta Occurioitten pelinappula. Vaan huojentui ja Ashe kertoi, että Dalmasca ei koskaan luottanut Iltahämärän Siruun ja sen, ettei sitä koskaan käytettäisi, ei edes vakavassa tarpeessa. Hän päätti tuhota Aurinko-kristan ja hylätä voiman , jota hän oli halajannut, tajuten että se tuhoaisi hänet. Gabranth ihmetteli tätä ja yritti vakuuttaa, että kuolleet vaativat oikeutta. Vaan tiesi Gabranthin olevan väärässä, sillä ei hänkään voinut enää auttaa veljeään mitenkään, sillä hän oli kuollut. Ashe oli Vaanin kanssa yhtä mieltä ja hän heitti Aamunkoiton Sirun pois. Gabranth haastoi ryhmän taisteluun ja hän hävisi. Silloin tohtori Cid ilmestyi ja ryhmän epäilykset osuivat oikeaan: Cid todellakin halusi Aurinko-kristan. Cid vapautti Gabranthin tehtävästään ja Gabranth yritti käydä hänen kimppuunsa, mutta Venat tyrmäsi hänet. Cid ja Venat alkoivat päästää Aurinko-kristan magiaa valloilleen, ja Balthier huomasi isänsä hulluuden saavuttanen huippunsa. Ryhmän piti kukistaa Cid ja siinä he onnistuivat huolimatta Cidin esperistä, Famfritista. Cidin kaaduttua hänestä tuli yhtä magian kanssa ja hän katosi. Fran tunsi magian palavan. Vaan ja Ashe ottivat Sopimusmiekan ja Kuninkaitten miekan tarkoituksena yrittää tuhota Aurinko-krista. Kristan päästämä magia-aalto oli heille kuitenkin liian voimakas. Reddas otti Ashelta Kuninkaitten miekan ja käski ryhmää pakenemaan. Kaikella voimallaan Reddas hyökkäsi kristan kimppuun ja tuomitsi sen unholaan, tuhoten sen. Samalla hän uhrasi itsensä. Kristan tuho tuntui koko Ivalicessa. Vaanille Reddasin kuolema oli kova pala, mutta Ashe lohdutti häntä.


title: Final Fantasy XII

text: Ryhmä palasi Balfonheimiin, jossa Al-Cid Margrace odotti heitä. Hänellä oli huonoja uutisia. Vaikka hän onnistui estämään Rozarrian hyökkäyksen Archadiaa vastaan, monet Rozarrialaiset kenraalit eivät aikoneet päästää käsistään tilaisuutta taistella, ja täten he olivat liittyneet mukaan markiisi Ondoren vastarintaan. Ryhmä ajatteli, ettei se ole niin paha juttu, sillä Vayne oli menettänyt etunsa käyttää Iltahämärän Sirua, koska Aurinko-kristan tuhoutuminen teki siitä voimattoman. Mutta Aurinko-krista ei kuitenkaan tuhoutunut tarpeeksi nopeasti. Al-Cid kertoi, että Vayne oli onnistunut herättämään jotain erittäin suurta, "Bahamutin", kaikkein suurimman ilma-aluksen, jonka Ivalice oli koskaan nähnyt. Kristan aiheuttama magia oli syy tähän. Näin ollen tohtori Cidin tavoite täyttyi. Asiaa pahensi vielä se, että Vayne oli valinnut taistelukentäksi Dalmascan. Ashe oli heti ottamassa asiaa omiin käsiinsä, olihan kyse hänen kuningaskunnastaan. Vaan ja Penelo kuitenkin huomauttivat, ettei se ollut vain Ashen tehtävä, vaan heidän kaikkien. Ashe oli iloinen kuullessaan tämän ja ryhmä valmistautui iskemään "Bahamutin" kimppuun "Strahlilla". Al-Cid aikoi itse vielä viivyttää Rozarrialaisia niin kauan kuin mahdollista, sillä jos vastarinta kaatuu, Archadialla on vapaa pääsy Rozarriaan ja sota on väistämätön.


title: Final Fantasy XII

text: Ryhmän ollessa matkalla kohti "Bahamutia" Ondoren vastarinta ja Vaynen johtama Archadian armada olivat jo asemissa valmiina aloittamaan taistelu. Vayne itse oli "Bahamutissa" veljensä Larsan kanssa, joka epätoivoisesti yritti saada Vaynea lopettamaan tätmä sota, mutta turhaan. Taistelu alkoi, kun "Bahamut" tuhosi yhden vastarinnan risteilijän. Se tuhoutui samalla tavalla kuin Aamunkoiton Sirun tuhotessa Archadian 8.laivasto. Tämä ei kuitenkaan saanut vastarintaa vetäytymään, vaikka Ondorelle iski epätoivo, mutta sitten "Strahl" lensi hänen aluksensa edestä ja Ashe otti yhteyden. Ondore yritti aluksi saada Ashe vetäytymään, jotta hän pysyisi elossa, mutta Ashe sai Ondoren vakuuttumaan, että jos vastarinta kaatuu, sillä ei enää ole väliä. Samalla myös Larsa otti Ondoreen yhteyden ja hän lupasi pitää Ashen turvassa. Niinpä Ondore antoi "Strahlille" tukea, jotta ryhmä pääsisi "Bahamutiin" sisään. Siinä ryhmä onnistui.


title: Final Fantasy XII

text: Taisteltuaan tiensä "Bahamutin" ytimeen, he löysivät sieltä hissin ylätasoille. Siellä heidät yllätti Gabranth, joka ihmeen kaupalla selvisi Pharosin majakasta, kun Aurinko-krista räjähti. Basch yritti saada veljensä vakuuttumaan siitä, että hänen uskollisuutensa on Larsalle, eikä kenellekkään muulle. Mutta vihansa valtaamana Gabranth ei kuunnellut ja haastoi Baschin taisteluun taas, ja hävisi. Basch sääli häntä, ja puhutteli häntä tämän oikealla nimellä, mikä oli Noah. Noah häpesi itseään ja antoi ryhmän mennä.


title: Final Fantasy XII

text: Hissin ylimmällä tasolla Vayne odotteli ryhmää Larsan kanssa. Hän toivotti ryhmän tervetuulleeksi ja kääntyi sitten Ashen puoleen, ja kysyi tältä, että kuka hän on. Hän esitti monia arvuutteluja, mutta Ashe sanoi, että hän on vain hän itse ja että halusi olla vain vapaa, kuten hänen kuningaskuntansa Dalmasca. Vayne oli pettynyt ja käski Larsaa tappamaan hänet. Mutta Larsa ei suostunut vaan teki lopultakin sen, mikä hänen olisi pitänyt tehdä jo kauan sitten: kääntyä veljeänsä vastaan. Vayne oli huvittunut ja kävi taisteluun. Vaikka hän olikin kyvykäs taistelija, hän hävisi. Larsa yritti mennä veljensä lähelle, mutta sitten häneen iski taika ja hän menetti tajuntansa. Samalla Vayne nousi ja hänessä tapahtui muutos. Ashe huomasi, että kyseessä oli valmistettu nethicite, kuten tuomari Berganilla ja tohtori Cidillä. Vayne julisti, että kuolemattomien aika on ohi ja että ihminen pitää historiansa. Samalla sivummalla oleva Gabranth nousi ja tuli paikalle. Vayne komensi, että Gabranthin on suojeltava Larsaa. Sen Gabranth tekikin, mutta kääntymällä Vaynea vastaan, ja hän oli valmis maksamaan siitä koituvan maanpetoksen hinnan. Uusien voimiensa avulla Vayne kävi taisteluun uudestaan.


title: Final Fantasy XII

text: Vaikka Vayne olikin vahvempi kuin äsken, hänen voimansa eivät vieläkään riittäneet kukistamaan ryhmää. Heikkona hän vahingoitti Gabranthia pahasti ja ohjasi häntä suojaavat miekat tätä kohti, mutta tajuntansa takaisin saanut Larsa käytti nethicitea imemään Vaynen miekkojen taika. Tämän jälkeen Vaan hyökkäsi raivoisasti Vaynen kimppuun ja haavoitti häntä kuolettavasti. Vayne lähti nilkuttaen pakoon Vaanin, Ashen, Balthierin ja Franin mennessä perään. Basch meni veljensä luo samalla kun Penelo meni hoitamaan yhä heikkoa Larsaa. Basch ja Gabranth saivat lopultakin sovittua erimielisyytensä. Lopuksi Basch ja Penelo lähtivät muiden perään.


title: Final Fantasy XII

text: Vayne perääntyi "Bahamutin" ulkokannelle jossa hän kutsui Venatia. Venat ilmestyi ja Vayne pyysi, että hän etsisi jonkun toisen joka ymmärtäisi hänen aikomuksiaan, sillä Vayne huomasi, ettei hän ollut Dynastia-kuningas. Venat kuitenkin sanoi, että hänen tavitteensa olivat jo toteuneet paremmin kuin hän oli halunnut. Aurinko-krista oli tuhottu, nethiciteja ei enää ollut, Kuolemattomien aika oli päättynyt ja ihmiskunta oli saanut historiansa taas omakseen. Hänellä oli enää yksi asia tehtävänä: kadota Vaynen kanssa. Venat yhdisti itsensä Vayneen ja alkoi sitten repiä "Bahamutin" kappaleita itseensä muodostaen Vaynen ympärille mahtavan panssarin, muodostaen näin Kuolemattoman. Ryhmä tuli paikalle ja nyt heidän oli voitettava tämä Kuolematon varmistaakseen sodan päättymisen ja Dalmascan ja koko Ivalicen vapauden.


title: Final Fantasy XII

text: Pitkän ja vaikean kamppailun jälkeen Kuolematon kaatui ja Vayne ja Venat oli voitettu lopullisesti. Ryhmä palasi takaisin "Strahliin" Larsa ja Gabranth mukana. He eivät kuitenkaan päässyt liikkeelle ja "Bahamut" alkoi tuhoutua. Balthier ja Fran antoivat ohjat Vaanille ja Penelolle samalla kun he menivät irrottamaan alusta ulkopuolelta. Lopulta "Strahl" pääsi irti ja nyt heidän oli tehtävä vielä kuulutukset Archadian joukoille kuin vastarinnallekin, että taistelun on loputtava, sillä Vayne oli kuollut ja Archadian laivaston komento oli siirtynyt Larsalle. Basch puhui Gabranthina laivastolle ja käski sen lopettaa taistelu ja Larsa ja Ashe tulivat siihen mukaan. Sota oli ohi. Mutta "Bahamut" ajautui törmäyskurssille Rabanastren kanssa ja muu ryhmä ihmetteli, missä Balthier ja Fran ovat. Archadialaiset aikoivat tuhota "Bahamutin" ennen kuin se törmää, mutta sitten Balthier otti yhteyttä ja pyysi kaikkia pysyttelemään aisoissa. Ashe hämmästyi, kun hän tajusi, että Balthier ja Fran olivat "Bahamutin" sisällä korjaamassa sitä, jotta sen kurssi muuttuisi poispäin Rabanastresta. Ashe aneli Balthieria tulemaan pois sieltä, osoittaen, että hänellä oli jonkinlaisia tunteita Balthieria kohtaan, mutta Balthier sanoi, että koko seikkailun ajan hän oli johtava mies ja että johtava mies ei kuole koskaan. Fran kuitenkin oli sitä mieltä, että Balthierilla oli pikemminkin vain tukijan rooli. Fran sai hieman osia päähänsä ja Balthier joutui kantamaan hänet samalla kun hän luovutti Vaanille "Strahlin" ja pyysi häntä pitämään siitä huolta, kunnes hän palaa. Vaan lupasi odottaa heitä. "Bahamut" lopulta törmäsi maahan sopivan välimatkan päähän Rabanastresta.


title: Final Fantasy XII

text: Epilogijaksossa oli kulunut vuosi sodan päättymisestä. Penelo kirjoitti Archadian keisari Larsalle kirjeen kaikesta siitä, mitä on tapahtunut ja ilmoitti, että Ashen kruunajaiset ovat kuukauden päästä. Hän myös kysyi, miten Basch voi. Basch nimittäin teki viimeisen lupauksen edesmenneelle veljelleen Gabranthille. Nimittäin jos Solidorin kuningassuku häviää, Archadia rappeutuu. Vain Larsa oli enää suvusta jäljellä, joten Gabranth pyysi, että Basch suojelee häntä hengellään. Basch kuitenkin otti täysin veljensä paikan, ja näin kukaan ei koskaan saanut tietää, että Basch fon Ronsenburg oli itse asiassa yhä elossa. Lopuksi Penelo kertoi erään asian, mikä oli aikamoinen yllätys. Vaan ja hän olivat pitäneet "Strahlista" hyvää huolta ja ssanut sen juuri laitettua kuntoon, mutta heti seuraavana päivänä se varastettiin. Tai niin he aluksi luulivat, mutta he löysivät sen hangaarista pienen pussin, jossa oli heille osoitettu viesti ja myös Ashen sormus, jonka Balthier otti häneltä aikaisemmin. Hän lupasi palauttaa sen sitten, kun hän löytää jotakin arvokkaampaa, ja niin hän löysikin: oman ilmalaivansa. Vaan toimitti sormuksen Ashelle ja Ashe oli iloinen kuullessaan, että sekä Balthier että Fran olivat yhä elossa. Koska kruunajaisiin oli vielä jonkin verran aikaa, Vaan päätti mennä tekemään visiitin heidän luo. Penelo tietenkin lähti mukaan sillä jokainen kunnon ilmarosvo tarvitsee mukaansa kumppanin.


title: Jade (Mortal Kombat)

text: Jade on fiktiivinen henkilö Mortal Kombat tappelupelisarjassa.


title: Jade (Mortal Kombat)

text: Jade on prinsessa Kitanan lapsuuden ystävä. He palvelivat yhdessä Mileenan kanssa Outworldin keisaria, Shao Kahnia. Kun Kitana viimein kääntyi Kahnia vastaan, Jadea käskettiin kaapata Kitana keisarille. Hän kuitenkin pysyi lojaalina ystävälleen ja liittyi tämän kanssa parantamaan heidän kotimaailmaansa, Edeniaa, jota Shao Kahn oli turmellut. Nykyään Jade toimii vapaan Edenian armeijan kenraalina ja palvelee Kitanaa ja hänen äitiään, kuningatar Sindeliä.


title: Jade (Mortal Kombat)

text: Jade nähdään Mortal Kombat peleissä vihreään, ihonmyötäiseen pukuun pukeutuneena palkkatappajana. Hän on melko samanlainen kuin Kitana ja Mileena, mutta huomattava ero on hänen päivettynyt ihonsa. Hänet nähtiin ensimmäisen kerran Mortal Kombat II:ssa, jossa hän ei kuitenkaan ollut pelattava hahmo. Myöhemmin hän oli pelattavana Ultimate Mortal Kombat 3:ssa ja tämän jälkeen useissa muissa Mortal Kombat peleissä. Jade käyttää aseenaan metallista Bo-sauvaa, mutta joskus myös teräväreunaisia bumerangeja.


title: Radio Rock

text: Radio Rock on Sanoma-konserniin kuuluvan Nelonen Median rockmusiikkiin painottuva valtakunnallinen radioasema. Radio Rockin lähetys alkoi 1. tammikuuta 2007 keskiyöllä entisen Radio Cityn taajuudella. Ensimmäinen sen taajuuksilla soitettu kappale oli Metallican ”Master of Puppets”. Varsinaiset juonnetut lähetykset alkoivat 15. tammikuuta 2007. Radio Rock aloitti lähetyksensä Internetissä 2. heinäkuuta 2007.


title: Radio Rock

text: Radioaseman juontajina ja toimittajina toimii entisiä Radio Cityn, YleQ:n ja YleX:n työntekijöitä, kuten Klaus Flaming, Marce Rendic ja Jone Nikula. Muita juontajia ovat Harri Moisio, Jussi 69, Laura Vähähyyppä ja Kim Sainio. Radio Rockin entisiä juontajia ovat Veera Karhuvaara, Jenni Alexandrova, Aki Linnanahde, Lassi Narinen, Jani Juntunen, Riku Sottinen ja Jussi Heikelä. Aseman musiikkipäällikkönä toimii Mikko Koivusipilä.


title: Radio Rock

text: Radioaseman kohderyhmä on 20–44-vuotiaat miehet. Radio Rockilla on viikoittain noin 660 000 kuulijaa, joista noin 70 prosenttia on miehiä. Aseman kuuluvuusalueella asuu noin 4,2 miljoonaa ihmistä. Radio Rockin mainonnassa käytetään maskottina "rokkikukkoa".


title: Radio Rock

text: Radio Rock aloitti keväällä 2007 verkkosivuillaan Rock-klubin, johon osallistumalla voi voittaa kaksi lippua haluamaansa musiikkitapahtumaan. Parhaimmillaan Rock-klubissa on ollut noin 37 000 jäsentä. 5. joulukuuta 2007 radioasema järjesti ensimmäisen Radio Rock Finlandia -musiikkitapahtuman Helsingin jäähallissa, jossa valittiin verkkosivujen kautta tapahtuvan äänestyksen avulla ensimmäisen Radio Rock Finlandia -palkinnon saaja. Ensimmäisen palkinnon voitti Hanoi Rocks.


title: Radio Rock

text: Metallican konsertoidessa Suomessa 15. heinäkuuta 2007 Radio Rock soitti ainoastaan yhtyeen kappaleita. Ennen kyseistä konserttia Radio Rockin verkkosivujen äänestyksessä valittiin Metallican paras albumi. Palkintoina kilpailussa olivat James Hetfieldin ja Kirk Hammettin "signature"-kitarat. Äänestyksessä annettiin yli 10 000 ääntä. Myöhemmin valittiin myös Metallican paras kappale samanlaisessa äänestyksessä. Äänestyksen voitti "Master of Puppets".


title: Radio Rock

text: Syksyllä 2007 Radio Rockin verkkosivujen äänestyksessä valittiin AC/DC:n paras kappale. Äänestyksen voitti "Thunderstruck".


title: Radio Rock

text: Syksyllä 2008 Radio Rockin verkkosivuilla avautui Radio Rock Store, josta voi kuunnella ja ladata musiikkia kiinteällä kuukausimaksulla.


title: Radio Rock

text: Vuoden 2009 ajan radioasemalla esitettiin joka viikko maailman suurimpia yhtyeitä.


title: Radio Rock

text: Vuoden 2009 Radio Gaalassa Heikelä-Linnanahde Korporaatio palkittiin vuoden radio-ohjelmana.


title: Radio Rock

text: Toukokuussa 2015 Julkisen sanan neuvosto antoi kaikkien aikojen ensimmäisen vakavan huomautuksensa Radio Rockille Jone Nikulan vääriin tietoihin perustuneista syytöksistä hänen kommentoidessaan hinkuyskään kuolleen vauvan uutistapausta. Neuvoston mukaan radioasema rikkoi vaatimusta lapsiuhrin ja tämän vanhempien hienotunteisesta kohtelusta sekä tietojen tarkistamisesta.


title: Radio Rock

text: Radio Rockin ensimmäinen ohjelma arkisin kello 6–11 on Korporaatio. Korporaation pääjuontajat ovat Kim Sainio, Harri Moisio ja Paula Rinta-Kanto. Entisinä juontajina toimivat Jenni Alexandrova, Jussi Heikelä, Riku Sottinen, Aki Linnanahde ja Veera Karhuvaara sekä Osku Nurmi. Ohjelman tuottajana toimii Juha Kortelainen. Ohjelmasta esitetään parhaita paloja illalla kello 18–19, ja edellisen päivän Korporaatio uusitaan kokonaisuudessaan yöllä 00–04 välisenä aikana.


title: Radio Rock

text: Rockin päivävuoro arkisin kello 11–15, jota juontaa Jone Nikula. Nikulalle voi myös vinkata kokemisen arvoisesta verkkosivustosta. Kesällä ohjelmapaikalla kuullaan Jone ja Kesäpojat -ohjelmaa ja vastaavasti ennen joulua Jone ja Tiernapojat -ohjelmaa. Kesäpojat koostuvat suomalaisista rock- muusikoista ja Tiernapojissa jo useamman vuoden ajan ovat vaikuttaneet Jussi 69 ja Jussi Lampi.


title: Radio Rock

text: Rockin iltapäivä arkisin kello 15–18, jota juontaa Marce Rendic. Ohjelmassa kuullaan DJ-vierasta, joka valitsee muutamia kappaleita soitettavaksi joka arkipäivälle. Iltapäivässä on myös verkkosivujen kautta tapahtuva äänestys, jossa voi äänestää arkipäivien ajan, onko jokin kappale "rautaa" vai "roskaa". Iltapäivän kilpailuna toimii Rocktietäjä- kisa, jossa kaksi studioon soittanutta kuulijaa vastaa Marcen esittämiin kysymyksiin.


title: Radio Rock

text: Ma-to klo 19–20: Radio Rockin iltavuoro ja Laura Vähähyyppä, ajankohtainen musiikkiohjelma.


title: Radio Rock

text: Ma-to klo 20–21 Klaus Flamingin Kvartaali


title: Radio Rock

text: Ke klo 21–22: Total Hockey Forever Vesa Rantanen & Tuomas Nyholm, puhepainotteinen ohjelma jääkiekkoilun ja etenkin SM-liigan syvimmästä olemuksesta.


title: Radio Rock

text: Pe klo 19–21: Lauran Sometoiveet


title: Radio Rock

text: La:


title: Radio Rock

text: 12–15: Jussi 69:n Lauantaibrunssi


title: Radio Rock

text: 15–17: Elämäni Soundtrack. Ohjelman vieraat muistelevat merkittäviä hetkiä elämässään musiikin kautta. Toimittajana Laura Vähähyyppä.


title: Radio Rock

text: Su:


title: Radio Rock

text: 11–12: Suomen Virallinen Albumilista


title: Radio Rock

text: 12–14: Lauran sunnuntai


title: Radio Rock

text: 14–18: Klaus Flamingin Kvartaali


title: Radio Rock

text: Loppuvuodesta 2007 radioaseman kuuntelijat saivat äänestää 100 parasta rock-albumia. Äänestyksen tuloksia käytiin läpi Radio Rockin koko yksivuotisjuhlavuoden 2008 ajan.Vuonna 2008 Klaus Flaming kokosi 100 eri myyttiä rockin historiasta ja selvitti niiden taustat.


title: Radio Rock

text: Vuoden 2009 aikana äänestettiin Radio Rockin suurimmat yhtyeiden 10 parasta kappaletta.


title: Radio Rock

text: Vuonna 2011 Radio Rock listasi 500 kovinta rock kappaletta äänestäjien mukaan. Ääniä annettiin 62 470, joista 500 parasta pääsi listalle.500 parasta rockbiisiä / 2016


title: Radio Rock

text: Top 10:


title: Radio Rock

text: Radio Rock voitti vuoden 2009 Radio Gaalassa kategoriat:


title: Radio Rock

text: Vuoden 2010 Radio Gaalassa Radio Rock voitti kategoriat:


title: Radio Rock

text: Radio Rock on julkaissut myös kolme kokoelma-albumia:


title: Ympäristötiede

text: Ympäristötiede on ympäristöä ja ympäristöongelmia tutkiva tieteenala. Sen rajaukset vaihtelevat, mutta laajimmillaan käsitettynä ympäristötieteisiin voidaan lukea kaikki tieteet, jotka tutkivat fysikaalista ja orgaanista ympäristöä.Suomessa ympäristötiedettä voi opiskella pääaineena Itä-Suomen yliopistossa, Jyväskylän yliopistossa sekä Helsingin yliopistossa. Lisäksi Turun yliopistossa on mahdollista suorittaa alempaan, kandidaatin tutkintoon johtava ympäristötieteen koulutusohjelma, johon pyritään avoimen yliopiston opintojen perusteella.


title: Paneeli

text: Paneeli on yleisnimike toisiinsa ponttiliitoksin yhdistettäville verhouskappaleille. Paneeli on valmistettu yleisimmin puusta höyläämällä. Paneeleita voidaan valmistaa myös puukuitumateriaaleista kuten mdf:stä, tai vaikkapa muovista suulakepuristamalla. Yleisimmät puupaneelimateriaalit ovat mänty ja kuusi, mutta käytännössä paneeli voidaan valmistaa mistä tahansa sahatavarana saatavilla olevasta puulajista. Puupaneeleita voidaan käsitellä lakkaamalla, vahaamalla, öljyämällä ja maalaamalla. Puupinnan sävyä voidaan myös muuttaa petsaamalla tai pintakäsittelemällä sävytetyillä lakoilla, öljyillä tai vahoilla. Puukuitupaneelit ovat joko maalattuja tai pinnoitettuja laminoimalla.


title: Paneeli

text: Paneelia käytetään yleisimmin rakennusten ulkoverhouksissa, sekä kattojen ja seinien sisäverhouksissa. Yleinen paneelin käyttötapa on ns. puolipaneeli, joka tarkoittaa sisäseinän paneloimista pystyyn n. 1 000–1 200 mm:n korkeudelle lattiasta.


title: Paneeli

text: Puupaneelit luokitetaan koon, puumateriaalin, pinnanlaadun, oksaisuuden, käyttötarkoituksen, ponttityypin ja profiilin mukaan. Esimerkiksi merkintä 15×95 STV/OK tarkoittaa 15 mm paksua, 95 mm leveää oksaista kuusipaneelia, jonka tarkennus STV tarkoittaa sisäpaneeli-täyspontti-vinokantti. HS 18×120 UYS tarkoittaa taas 18 mm paksua, 95 mm leveää hienosahattua paneelia, jonka tarkenne UYS tarkoittaa Ulkopaneeli-yksinkertainen pontti-suora kantti. Ulkoverhouspaneelit ovat yleensä kuusipaneeleita mäntyä paremman kosteudenkeston takia.


title: Paneeli

text: Paneelien yleisimmät leveydet Suomessa ovat 95 ja 120 mm. Pituudet noudattavat yleisiä sahatavaramittoja, toisin sanoen paneelien pituudet ovat tyypillisesti 1 800–6 000 millimetriä, 300 millimetrin välein.


title: Paneeli

text: Suomessa käytössä olevista paneeleista ja profiileista on olemassa RT-kortteja. 2006 aikana on julkaistu EN-sarjan standardi, jossa on määritetty muun muassa paneelien mittatoleransseja.


title: Daniel Norrmén

text: Daniel Norrmén (o.s. Ahnström, s. 11. helmikuuta 1975, Tukholma, Ruotsi) on entinen ruotsalainen jalkapalloilija. Hän oli pelipaikaltaan keskikenttäpelaaja. Norrmén edusti usean kauden ajan Suomen sarjoissa IFK Mariehamnia, jonka kapteeninakin hän toimi.


title: Daniel Norrmén

text: IFK Mariehamniin Norrmén siirtyi tukholmalaisesta IF Brommapojkarnasta kaudeksi 2003. Hän oli mukana nostamassa heti ensimmäisellä kaudellaan IFK Mariehamnia Ykköseen ja heti seuraavalla kaudella aina Veikkausliigaan asti.


title: Daniel Norrmén

text: IFK:n kannattajien keskuudessa Norrmén tunnetaan nimellä Ahna, joka juontaa juurensa hänen entiseen sukunimeensä Ahnströmiin. Norrmén vaihtoi nimensä keväällä 2008 mentyään naimisiin.


title: Silovikit

text: Silovikit ovat Venäjää hallitseva ryhmittymä, joka koostuu erilaisten turvallisuus-, järjestys- ja puolustusorganisaatioiden ihmisistä. Silovikit nousivat Vladimir Putinin johdolla. Vahvasti isänmaalliset silovikit olivat keskeisessä roolissa Venäjää presidenttinä toimineen "sivilikki" Medvedevin kaudellakin.


title: Silovikit

text: Varsinaisina silovikeinä pidetään sitä Kremlin ryhmittymää, jota aikoinaan Igor Setšin johti ja FSB tuki. Vuosien saatossa keskeisten toimijoiden tehtävät ovat jonkin verran vaihtuneet. Silovikejä ovat myös mm. Nikolai Patrušev, Sergei Ivanov, Viktor Ivanov, Boris Gryzlov, Sergei Naryškin jne. Setšinin tyylin konservatiivisemmat silovikit vastustavat Venäjän taloudellista lähestymistä kohti länttä ja suosivat mieluummin Kiinaa. Länsityylistä demokratiaa vastustavat silovikitkin kannattavat valvottua taloudellista liberalismia voittojen takaamiseksi. Putin on taustaltaan siloviki, mutta ottaa neuvoja talousasioissa sivilikeiltä.


title: Silovikit

text: Silovikit koostuvat lähinnä turvallisuuspalvelujen, sisäministeriön ja puolustusministeriöiden entisistä ja nykyisistä virkailijoista. Silovikit ovat ryhmittymänä melko hajanainen. Entinen KGB:n everstiluutnantti, Venäjän presidentti, Vladimir Putin on silovikien ehdoton johtaja. Tästä syystä silovikeja kutsutaan joskus myös "putinisteiksi" ja heidän ajamaa politiikkaa "putinismiksi". Johtavien silovikien sisärengas on pieni ja koostuu presidentin lisäksi mm. FSB:n ja presidentinhallinnon johtajista sekä puolustusministeristä ja muutamasta muusta valtion virkamiehestä.


title: Silovikit

text: Korkeimmassa asemassa olevilla silovikeilla on suuria omaisuuksia. Valta Venäjällä on erilaisilla tiedusteluviranomaisilla ja sisäisen järjestyksen valvojilla. FSB, FSO ja syyttäjävirasto johtavat silovikeja, joihin kuuluvat myös hierarkiassa alempiarvoiset sotilastiedustelu GRU, sisäministeriö ja puolustusministeriö. Silovikien harjoittama politiikka selittyy pitkälle heidän halullaan valvoa Venäjän taloutta ja kukistaa heidän valtaansa uhkaavat viholliset joita ovat kilpailevat puolueet, Venäjän omaisuutta lännelle myyvät liikemiehet, separatistiset terroristit ja poliittiset ääriainekset. Silovikit vastustavat Jeltsinin ajan tyyppistä demokratiaa, mutteivät tue myöskään niin keskitettyä hallintomallia kuin mitä Neuvostoliitossa oli. Silovikit haluavat kehittää Venäjän taloutta eteenpäin valtiojohtoisten reformien kautta ja nykyaikaista maata ottamalla ympäristö huomioon. Silovikkien vangitseman Mihail Hodorkovskin mukaan silovikit eroavat liberaaleista siitä, että silovikit pelaavat ilman sääntöjä. Hodorkovskin mukaan silovikit ovat epävarmoja ihmisiä, jotka suojelevat itseään epävarmuudella mahdollisuudella käyttää väkivaltaa. Niinpä he käyttävät epädemokraattisia valtakeinoja politiikassa ja liike-elämässä toisin kuin liberaalit. Silovikit pyrkivät näin keinolla millä tahansa saamaan käsiinsä rahaa ja valtaa, joita palvovat epävarmuutensa takia. Putinin ystävissä on silovikeja ja liberaaleja, ja niinpä näiden kahden perusryhmittymän raja on liukuva. Silovikien johtajana pidetyn Igot Setshinin mukaan on epäselvää kuka on liberaali, kuka siloviki.


title: Silovikit

text: Edellä mainittuja turvallisuusorganisaatioita sanotaan "voimaministeriöiksi". Venäjän kielen sana (, yksikössä "силови́к, silovik" tarkoittaakin juuri voimamiestä. Termi tulee venäjän kielen sanoista "silovye struktury" (voimarakenteet, voimajärjestelmät).


title: Silovikit

text: Monet silovikit ovat joko kotoisin Leningradista eli nykyisestä Pietarista, tai ovat muuten opiskelleet, asuneet tai työskennelleet kyseisessä kaupungissa. Venäjän hallintoon kuului Putinin presidenttikaudella muitakin kuin silovikeja. Näistä tärkeimmät ovat entinen Venäjän presidentti Dmitri Medvedev, joka on kuitenkin opiskellut Leningradissa, ja apulaiskansliapäällikkö Vladislav Surkov. Surkov on todellinen poikkeus, koska hän ei ole edes koskaan asunut Pietarissa, vaan hän on puoliksi tšetšeeni. Vuonna 2006 yli kymmenen Venäjän hallinnon toimistoa oli silovikkien ohjauksessa ja seitsemän muuta osittaisessa valvonnassa. Silovikkien kanssa kilpailevan Venäjän johdossa sivilikki Medvedevin tyyppiset teknokraatit ja liberaalit liikemiehet.


title: Silovikit

text: Silovikkien tausta on Neuvostoliiton hajonneessa turvapalvelussa KGB:ssä. KGB hajotettiin vuonna 1992. Silovikit alkoivat nousta valtaan jo Venäjän ensimmäisen presidentin Boris Jeltsinin valtakaudella, jolloin he toimivat muun muassa presidentin avustajina. KGB:n seuraajajärjestön profiili oli alussa matala, mutta vahvistui vuonna 1995, jolloin FSB perustettiin. Jevgeni Sevastjanov ja "Sergei Stepashin" olivat onnistuneet pelastamaan KGB:n. Vuonna 1995 taas riippumattoman turvapalvelun kasvava merkitys alkoi näkyä virkanimityksissä.


title: Silovikit

text: Heidän nousunsa voimistui vuoden 1996 presidentinvaalien jälkeen. Yksi esiin nousseista silovikeista oli juuri Vladimir Putin. Silovikit miehittivät Venäjän valtion johtopaikat vuonna 1999 Vladimir Putinin noustua Jeltsinin seuraajaksi. Nykyisin silovikit kontrolloivat myös taloutta valtaamiensa suuryritysten johtopaikkojen kautta. Putin on varmistanut oman asemansa ja Venäjän uuden hallinnollisen mallin nimittämällä hänelle uskollisia silovikeja kaikkiin tärkeimpiin virkoihin politiikassa ja taloudessa.


title: Silovikit

text: Silovikit nousivat nopeasti ohi Venäjän aiemman hallitsevan poliittisen luokan, oligarkkien. Nopeasti silovikeista tuli uusia oligarkkeja. Tosin sillä erotuksella, että silovikit kontrolloivat taloutta suurten korporaatioiden kautta, kun taas Jeltsinin ajan oligarkit olivat yksittäisiä liikemiehiä.


title: Silovikit

text: Venäjällä silovikien yhteydessä käytetään myös käsitteitä "tšekisti" ja "tšekistien ajattelutapa". Käsite pohjautuu nimeen "Tšeka", joka oli Neuvosto-Venäjän ensimmäinen salainen poliisi, ja jonka seuraajia NKVD, KGB ja FSB ovat. Tšekisteillä tarkoitetaan turvallisuuspalvelussa palvelleita henkilöitä, jotka ovat omaksuneet turvallisuuspalvelun ajattelutavan salajuonista, urkinnasta ja raa'asta voimankäytöstä. Yleensä silovikit ovat monesti samalla myös tšekistejä, kuten itse Vladimir Putin.


title: Silovikit

text: Venäjän tiedeakatemian tutkijan "Olga Krištanovskaja"n mukaan kolme neljäsosaa Venäjän tärkeimmistä johtajista on silovikeja eli työskennelleet jossain elämänsä ja uran vaiheessa turvallisuuspalveluiden KGB:n ja FSB:n tehtävissä. Vastaava luku oli tutkimuksen mukaan syksyllä 2003 yli 58 prosenttia. Mihail Gorbatšovin aikana luku oli vain alle 5 prosenttia. 2004 laskettiin Putinin palkanneet 6000 entistä turvallisuuspalvelun upseeria eli silovikia valtion korkeisiin virkoihin. Lisäksi monet näistä ovat Pietarista, koska alun perin pietarilainen Vladimir Putin on halunnut nimittää tärkeisiin tehtäviin oman kotipaikkansa miehiä, jotka hän tuntee hyvin.


title: Silovikit

text: Illarionovin mielestä silovikien hallintotapa on mafiamainen eli pohjautuu pelkoon ja väkivaltaan. Silovikiklaanin sisällä on suuri yhteenkuuluvuus, halu vaieta muille klaanin asioista ja vahva me-henki. Silovikilta vaaditaan uskollisuutta ja tottelevaisuutta. Petoksesta tulee kova rangaistus. "Konttoriin" kuuluvalla ei ole lomia eikä siitä pääse eroon kuin kuolemalla. Silovikit pitävät itseään ´muusta väestöstä eroavana ryhmänä. Tähän ryhmään kuuluva ei aina noudata Illarionovin mukaan lakia.


title: Silovikit

text: Keskeinen järjestelmän ydin on "presidentinhallinto", jonka kautta silovikit Putinin johdolla valvovat parlamenttia, televisiota sekä kaasun- ja öljyntuotantoa. Tärkeimmät päätökset Venäjällä tekevät johtavista silovikeista koostuva sisäpiiri, johon kuuluvat asevoimista vastaava varapääministeri Sergei Ivanov, FSB:n johtaja Nikolai Patrušev, presidentinhallinnon varajohtaja Igor Setšin ja Putinin neuvonantaja Viktor Ivanov. Venäläisen Kommersant Vlast viikkolehden mukaan Viktor Ivanov ja Igor Setšin ovat vaikutusvaltaisimmat Putinin avustajat.


title: Silovikit

text: Eräänlainen silovikien ideologi oli 2000-luvun alkupuolella apulaiskansliapäällikkö Vladislav Surkov. Hän on kehitellyt Venäjän uuden valtiollisen opin, jonka mukaan Venäjällä vallitsee "ohjattu" ja "suvereeni" demokratia, jota on kutsuttu myös "venäläiseksi demokratiaksi". "Ohjatulla" silovikit tarkoittavat autoritaarista hallintoa ja "suvereenilla" sitä, etteivät muut valtiot saa puuttua mitenkään Venäjän sisäisiin asioihin.


title: Silovikit

text: Erään näkemyksen mukaan silovikien tehtävä on pelastaa Venäjä turvaamalla maan kansalliset edut ja modernisoida maata noudattaen voimakkaan neuvostojohtaja neuvostojohtaja Andropovin perinteitä. Gorbatshovin ja Jeltsinin uudistukset tuhosivat silovikien mielestä maan ajamalla sen kaaokseen demokratian nimellä kulkien.


title: Silovikit

text: Taloudessa silovikit ovat omaksuneet entisen Neuvostoliiton valtiokeskeisen talousopin. Kaikki strategiset tuotantoalat on saatava valtion omistukseen, ja jos ei omistukseen, niin valtion kontrolloimaksi asettamalla yrityksen johtopaikoille silovikeja. Silovikit suosivat myös omiaan, joten esimerkiksi Gazprom-pankin varapääjohtaja on 25-vuotias Sergei Ivanovin poika. FSB:n pääjohtajan Nikolai Patruševin toinen poika toimii Igor Setšinin neuvonantajana öljy-yhtiö Rosneftissä ja toinen valtiojohtoisessa VTB-pankissa.


title: Silovikit

text: Silovikit ovat viime aikoina keskittyneet erityisesti kaasu- ja öljyntuotannon ja pankkien haltuunottoon. Venäjän valtio-omisteisen öljyntuotannon osuus on noussut neljässä vuodessa 15 prosentista lähes 40 prosenttiin. Esimerkiksi lokakuussa 2007 öljynkuljetuksista vastaavan Transneft johtajaksi nimitettiin Putinin kanssa Itä-Saksassa työskennellyt kenraali Nikolai Tokarev. Silovikit ovat keskittäneet öljyntuotannon valtioenemmistöiseen Rosneftiin, jota johtaa Igor Setšin. Rosneft on ohittanut yksityisen Lukoilin suurimpana öljyntuottajana, koska Mihail Hodorkovskin Jukosin parhaat palat liitettiin siihen. Itse Jukosin pilkkominen ja Hodorkovskin lähettäminen työleirille Siperiaan on silovikien viimeisin suurin voimannäyttö Venäjän talouspolitiikassa. Viime aikoina silovikit ovat yrittäneet ottaa haltuunsa Volgan alueellisen öljy-yhtiön Bašneftin ja öljy-yhtiö Russneftin, jonka pääjohtaja Mihail Guitserijev joutui lähtemään maanpakoon elokuun lopulla 2007. Silovikien vahvin linnake Venäjän öljy- ja kaasumarkkinoilla on maan suurin yritys Gazprom, jonka hallituksen puheenjohtajana toimii Dmitri Medvedev.


title: Silovikit

text: Strategisesti tärkeisiin talouden aloihin kuuluu myös sotateollisuus, jonka silovikit ovat ottaneet myös haltuunsa. Keskeinen silovik Sergei Ivanov onkin sanonut, että sotateollisuudesta tulisikin kehittää Venäjän korkean teknologian teollisuuden moottori, kuten Neuvostoliitossa. Aseteollisuuden vientimonopolia hallitsevan Rosoboronexportin johtaja on Sergei Tšemetsov, joka sotilaana tutustui Putiniin Dresdenissä. Tšemetsovin edeltäjä Andrei Beljaninov toimii nykyään tullilaitoksen pääjohtajana. Lisäksi Viktor Ivanov toimii aseteollisuusyhtiö Almaz-Antein ja Venäjän suurimman lentoyhtiön Aeroflotin hallituksen puheenjohtajana. Valtiollisen telakkayhtiön johtaja on varapääministeri Sergei Naryškinin.


title: Silovikit

text: Osa silovikeista haluaa länsiyritysten sijoittavan Venäjälle, mutta ei sellaisille alueille, jotka katsotaan olevan strategisia. Toiset taas jättäisivät mieluusti ulkomaiset sijoitukset Venäjälle täysin nollaan. Esimerkiksi telakoita ja satamia on otettu väkipakolla takaisin venäläisomistukseen, vaikka aluksi ulkomaalaisia houkuteltiin osallistumaan näille aloille. On arveltu, että seuraavaksi silovikit aikovat valtiollistaa elintarviketuotannon, koska elintarvikkeet ja maataloustuotteet ovat keskeinen tuontitavara Venäjälle. Silovikien talousajattelutapa muodostuu neuvostoaikojen, korporativismin, protektionismin ja markkinatalouden talousopeista.


title: Silovikit

text: Sisä- ja ulkopolitiikassa silovikit noudattavat oppia, jonka mukaan länsimaat eivät saa puuttua mitenkään Venäjän politiikkaan. Silovikien Venäjän valtiorakenteen ja suuruuden ihanne perustuu Neuvostoliiton ja myös tsaristisen Venäjän aikoihin. Konservatiivisten silovikien unelmana on Suur-Venäjä ja heidän tyyppinen autokratiaa kannattava slavofiilinen perinne alkoi viimeistään tsaari Aleksanteri III:sta. Silovikit, Putin etunenässä, on pitänyt Neuvostoliiton hajoamista suurimpana onnettomuutena. Silovikit ovat käyttäneet hyväksi kansallismielisyyttä pönkittääkseen valtion yhtenäisyyttä ja vahvuutta sekä oikeuttaakseen Venäjän uuden hallintomallin. Kansallismielisyyttä kanavoidaan Putinin, silovikien ja Yhtenäisen Venäjän tukemiseksi. Silovikit suhtautuvatkin kielteisesti kaikkiin radikaalinationalistisiin puolueisiin ja liikkeisiin, kuten Vladimir Žirinovskin liberaalidemokraattiseen puolueeseen ja Pamjatiin. Silovikit pyrkivät myös kukistamaan Venäjän uutta hallintomallia vastustavat liikkeet, kansalaisjärjestöt, puolueet, tutkijat, sanomalehdet ja toimittajat, koska suhtautuivat täysin kriittisesti kaikkea länsimaista ja liberaalilta vaikuttavaa kohtaan. Tästä syystä taas läntisissä liberaalidemokratioissa silovikien katsotaan romuttavan Venäjän demokratiaa.


title: Silovikit

text: Vaikka Putinin johtama Kreml vaikuttaa yhtenäiseltä, käydään silovikien keskuudessa sisäistä valtataistelua. Venäjän poliittinen eliitti on kerännyt Putinin aikana huomattavia omaisuuksia ja etuuksia, joita se ei halua menettää Putinin jättäessä presidentin paikkansa maaliskuussa 2008. Tästä syystä valtataistelu on kiihtynyt juuri ennen maaliskuun 2008 presidentinvaaleja.


title: Silovikit

text: Erityisesti FSB:n ja huumekauppaa vastaa taistelevan viraston FSKN:n välit ovat huonot. Lokakuussa 2007 FSB:n agentit pidättivät huumeviraston kakkosmiehen Aleksandr Bulbovin näyttävässä operaatiossa Moskovan lentokentällä. Bulbovia syytetään laittomasta salakuuntelusta ja virka-aseman väärinkäytöstä. Pidätys oli todennäköisesti kosto siitä, että huumepoliisilla oli keskeinen rooli moskovalaisen huonekaluliikkeeseen Tri Kitaan kohdistuvissa korruptiotutkimuksissa, jotka johtivat lopulta keväällä 2007 useiden FSB-upseereiden pidättämiseen. FSKN on selvitellyt myös FSB:n osuutta Kiinan ja Venäjän välisessä salakuljetuksessa.Lisäksi marraskuussa Pietarista löytyi kuolleena kaksi huumeviraston tutkijaa, jotka oli ilmeisesti myrkytetty.


title: Silovikit

text: Vastakkain olivat siis kaksi vahvaa silovikia, FSKN:n pääjohtaja Viktor Tšerkesov ja FSB:n päällikkö Nikolai Patrušev. Tšerkesov on julkisesti Kommersant-lehdessä ilmaissut huolensa kiihtyvästä turvallisuuspalveluiden välisestä sodasta. Eräiden huhujen mukaan silovikit ovat jakautuneet kahtia Tšerkesovin liittouduttua presidentin turvallisuuspalvelun johtajan Viktor Zolotovin kanssa Patrusev ja Igor Setšinin johtamaa klikkiä vastaan. Myös KGB:n entinen johtaja Vladimir Krjutškov on varoittanut syntyvän "pahoja vaikeuksia", jos riidat kärjistyvät entisestään. Krjutškov kehotti kaikkia osapuolia pysymään uskollisena Putinille.


title: Silovikit

text: 2010-luvun puolivälissä sotilastiedustelu GRU ja FSB kamppailivat vallasta. GRU oli voimistunut. Monia GRU:n upseereja kuoli "sydänkohtauksiin". Myös vastapuolen kannattajista tehtiin paljastuksia, "kompromat".


title: Steven Polack

text: Steven Polack (s. 10. tammikuuta 1961 Birmingham, Englanti, Iso-Britannia) on englantilainen entinen jalkapallovalmentaja ja entinen jalkapalloilija. Peliurallaan hän pelasi keskuspuolustajana.


title: Steven Polack

text: Toukokuussa 1984 Polack siirtyi Lee Jenkinsin ehdotuksesta Jenkinsin seuraksi pelaamaan Rovaniemen Palloseuraan. Polack pelasi jo ensimmäisestä ottelustaan lähtien hyvin tekemällä maalin pääsarjadebyytissään Kuopion Palloseuraa vastaan. Siirtyessään Rovaniemelle Polack ei ollut valmis pelaaja, mutta hän kehittyi yhdeksi pääsarjan parhaimmista puolustajista brittiläisvalmentajien Brian Doylen ja Graham Williamsin alaisuudessa. Polack oli varmaotteinen puolustuksessa sekä vaarallinen hyökkäyksissä. Parhammillaan hän oli tärkeissä otteluissa.


title: Steven Polack

text: Suomen Cupin loppuottelussa 1986 Polack teki Kemin Palloseuraa vastaan rovaniemeläisten toisen maalin. Polackista olisi voinut tulla Suomen jalkapallomaajoukkueen ensimmäinen ulkomaalaissyntyinen vahvistus, mikäli hän olisi vaihtanut uransa huippuvaiheilla Suomen kansalaisuuteen. Polackista oltiin kiinnostuneita ajoittain muissakin suomalaisseuroissa, mutta hän pysyi uskollisena Rovaniemen Palloseuralle aina kauteen 1995 asti. Vuosina 1990–1993 Polack pelasi Rovaniemen Palloseuran jokaisessa sarjaottelussa. Hän toimi myös joukkueensa kapteenina. Erimielisyydet seurajohdon kanssa lopulta johtivat Polackin siirtymiseen Turkuun kaudeksi 1995. Yhteensä hän pelasi RoPS:ssa yksitoista kautta ja saavutti Suomen Cupin voiton sekä kaksi SM-pronssia.


title: Steven Polack

text: Kaudeksi 1995 Polack siirtyi Ykkösessä pelanneeseen FC Inter Turkuun, jonka kanssa hän kauden päätteeksi saavutti nousun Veikkausliigaan. Interissä hän pelasi kaksi kautta Veikkausliigaa kunnes kauden 1997 päätteeksi se putosi jälleen alemmalle sarjaportaalle. Vuonna 1998 hän pelasi vielä yhden kauden Ykköstä ennen pelaajauransa lopettamista. Saman vuoden syksyllä hän nousi myös joukkueen pelaajavalmentajaksi. Polack pelasi urallaan 37-vuotiaaksi asti. Kaikkiaan Polack pelasi Suomen pääsarjatasolla 301 ottelua ja teki niissä 31 maalia.


title: Steven Polack

text: Vuonna 1998 Polack toimi FC Interin pelaajavalmentajana loppuvuoden, nostaen joukkueen kauden päätteeksi Veikkausliigaan. Vuonna 1999 Interin päävalmentajaksi tuli Timo Askolin, mutta Polack jatkoi kuitenkin apuvalmentajana ja seuran A-juniorien valmentajana vielä tuon kauden. Kesällä 2000 Polack valmensi junioreita Espoon Palloseurassa. Vuonna 2001 Polack aloitti Kolmosen FC Bodan valmentajana, joka onnistui kauden päätteeksi sarjanousussa. Kausi 2002 Kakkosessa ei kuitenkaan sujunut toivotulla tavalla ja Polackin sopimus purettiin yhteisymmärryksessä kesken kauden.


title: Steven Polack

text: Kaudeksi 2003 Polack pääsi Veikkausliiga-seura FC KooTeePeen päävalmentajaksi. Kausi päättyi hänen osaltaan kuitenkin kesken, kun hänet korvattiin Janne Hyppösellä. Polackin seuraava haaste oli 2004 Ykkösen FC Viikingit, jonka hän johdatti sarjassa neljänneksi. Jatkosopimusta Viikingit ja Polack eivät kuitenkaan tehneet. Näin Polack siirtyi saman sarjan AC Oulun valmennusvastuuseen kaudeksi 2005. Hänet kuitenkin erotettiin kesken kauden.


title: Steven Polack

text: Kaudeksi 2006 Polack palkattiin Kokkolan Pallo-Veikkojen päävalmentajaksi. Saman vuoden heinäkuussa seura kuitenkin vapautti englantilaisen tehtävistään. Elokuussa Kolmosen FC Raahe palkkasi Polackin valmennuksen asiantuntijaksi.


title: Steven Polack

text: Vuoden 2007 alussa Steven Polack aloitti Pallokerho Keski-Uusimaan A-junioreiden ja samanikäisistä pelaajista koostuvan Keski-Uusimaa Akatemian valmentajana. Samalla hän toimi myös Järvenpään Palloseuran juniorien tehoryhmien vetäjänä. Kausina 2007–2009 Polack toimi ghanalaisen King Faisal Babesin päävalmentajana. Hänet myös nimettiin Ghanassa vuoden valmentaja -ehdokkaaksi 2008–2009. Kauden 2009–2010 Polack toimi toisen ghanalaisjoukkueen, Bechem Chelsea FC:n päävalmentajana.


title: Steven Polack

text: Kausina 2013–2015 Polack toimi FC KTP:n apuvalmentajana..


title: Tony Randall

text: Tony Randall (26. helmikuuta 1920 – 17. toukokuuta 2004) oli yhdysvaltalainen näyttelijä ja koomikko.


title: Tony Randall

text: Randall tuli tunnetuksi etenkin kolmesta yhteisestä elokuvasta Rock Hudsonin ja Doris Dayn kanssa, näiden pikkutuhmien komediojen nimet olivat: "Kaikki alkoi puhelimesta", "Rakkaani, tule takaisin" ja "Älä lähetä kukkia". Tämän lisäksi hän näytteli mm. Marilyn Monroen tähdittämässä elokuvassa "Lemmenloukku" ja Woody Allenin elokuvassa "Mitä kaikkea oletkaan aina halunnut tietää seksistä, mutta et ole rohjennut kysyä". Tämän lisäksi hän loi näyttävän uran TV:ssä: hän näytteli vuosina 1970–1974 tv-sitcomissa Odd Couple, vuonna 1976 taas pyöri ohjelma "Tony Randall Show". Vuonna 2003 hänellä oli sivurooli elokuvassa "Vähät rakkaudesta": Ewan McGregorin ja Renée Zellwegerin tähdittämä nykyversio Rock Hudsonin ja Doris Dayn seksikomedioista.


title: Tony Randall

text: Hän oli elämänsä aikana kaksi kertaa naimisissa ja toisesta avioliitoista tuli kaksi lasta.


title: Perheoikeus

text: Perheoikeus on yksityisoikeuteen kuuluva oikeudenala, jonka tehtävänä on systematisoida avioliiton solmimiseen, lapsen sukunimen valitsemiseen sekä avioliiton päättymiseen liittyviä oikeudellisia kysymyksiä. Perheoikeuden alaan kuuluvat toisaalta aviopuolisoiden välisiä suhteita koskeva lainsäädäntö kuten puolisoiden omaisuussuhteet ja niihin liittyvät vallintarajoitukset, toisaalta lasten ja vanhempien välisiä suhteita koskeva lainsäädäntö kuten säännökset lasten huollosta ja elatuksesta sekä myös adoptiosta ja sen vaikutuksista. Avio-oikeus on osa perheoikeutta käsittäen muun muassa säädökset toisen omaisuuteen, joka aktualisoituu osituksessa. Laajemmassa mielessä voidaan perheoikeuteen lukea myös perintöoikeus.


title: Perheoikeus

text: Suomen keskeisimpiä perheoikeudellisia lakeja ja asetuksia ovat:


title: Entlebuchinpaimenkoira

text: Entlebuchinpaimenkoira () on koirarotu, joka kuuluu sveitsinpaimenkoiriin. Entlebuchinpaimenkoira on neljästä sveitsinpaimenkoirasta pienin.


title: Entlebuchinpaimenkoira

text: Toisin kuin muut paimenkoirat, sveitsinpaimenkoirat kuuluvat Fédération Cynologique Internationalen eli FCI:n roturyhmäluokituksessa ryhmän yksi sijaan ryhmään kaksi. Ne muodostavat tämän ryhmän alaryhmän kolme. Pohjoismaiden kennelliitot luokittelevat sveitsinpaimenkoirat ryhmään G eli seurakoirien ryhmään.


title: Entlebuchinpaimenkoira

text: Entlebuchinpaimenkoiran kotiseutuna pidetään Entlebuchin aluetta Sveitsin Luzernin kantonissa tai Entlebuchin laaksoa Lüzernin ja Bernin alueilla. Tiettävästi entlebuchinpaimenkoira erotettiin omanlaiseksi koirakseen ensimmäisen kerran vuonna 1889, kun sitä kutsuttiin nimellä ”entlibuchinkoira” (), mutta tuolloin sen katsottiin olevan samaa rotua kuin appenzellinpaimenkoira. Entlebuchinpaimenkoira oli kuolemassa sukupuuttoon vuonna 1912, mutta kantaa alettiin elvyttää. Professori Heim arvosteli vuonna 1913 neljä entlebuchinpaimenkoiraa Langenthalin koiranäyttelyssä, ja koira määriteltiin neljänneksi sveitsinpaimenkoiraksi sveitsiläiseen kantakirjaan. Omana rotunaan koiraa on pidetty vuodesta 1926 lähtien, kun tohtori B. Kohlerin aloitteesta perustettiin 20. elokuuta entlebuchinpaimenkoirayhdistys. Tästä alkoi rodun kehitys- ja jalostustyö. Seuraavana vuonna laadittiin ensimmäinen rotumääritelmä. Rotu yleistyi hitaasti, mutta sen suosio on nyttemmin ollut nousussa.


title: Entlebuchinpaimenkoira

text: Suomen Sveitsinpaimenkoirat -yhdistys toimii kaikkien sveitsinpaimenkoirien rotujärjestönä Suomessa.


title: Punasusi

text: Punasusi ("Canis rufus") on Yhdysvaltain itäosissa elävä äärimmäisen uhanalainen koiraeläin. Se eli aikaisemmin laajalti Pohjois-Amerikan itäosissa, mutta metsästys ja elinalueen supistuminen ovat saattaneet sen sukupuuton partaalle. 1980-luvulla punasusi hävisi jo kertaalleen luonnosta.


title: Punasusi

text: Punasutta on perinteisesti pidetty itsenäisenä lajina "Canis rufus", jolla on kolme alalajia: "C. rufus rufus", "C. r. floridanus" ja "C. r. gregoryi". Punasuden ja suden eli harmaasuden ("Canis lupus") keskinäinen luokittelu on kuitenkin ollut ongelmallista. On esimerkiksi esitetty teoria, että punasusi olisi oikeastaan vain suden ja kojootin risteytymisen tuloksena syntynyt hybridi. Monet tutkijat ovat siksi luopuneet punasuden lajistatuksesta, ja he pitävät punasutta ja sen alalajeja vain suden alalajeina.


title: Punasusi

text: Punasuden turkki on nimensä mukaisesti punertava. Sitä ei kuitenkaan sen perusteella voi erottaa kojootista tai sudesta, koska myös niiden turkki on usein punertavaa. Joskus punasusien turkki on jopa harmahtavan musta, toisin kuin kojootilla. Raajat ovat pidemmät ja hontelommat, korvat suuremmat ja peitinkarvat lyhyempiä kuin sudella. Fossiilien perustella otaksutaan kojootin ja punasuden kehittyneen samasta kantamuodosta, vaikka toisaalta on myös arveltu että punasusi olisi vain suden ja kojootin risteytymä. Kooltaan punasusi on kojootin ja suden väliltä. Ruumis on 135–165 cm pitkä ja painoa on 16–41 kg, uros on naarasta kookkaampi.


title: Punasusi

text: Punasuden alkuperäinen levinneisyys ulottui pohjoisessa Pennsylvaniaan, etelässä Floridaan ja lännessä Texasiin. Nykyään punasusia elää Etelä-Carolinassa, Floridassa ja Mississippissä, Yhdysvalloissa. Nämä populaatiot perustuvat yksilöihin, joita on palautettu luontoon vankeudesta.


title: Punasusi

text: Punasudet elävät metsissä ja soilla. Ne liikkuvat pääasiassa öisin. Päivällä punasusi makaa maahan kaivamassaan onkalossa. Kesällä se liikkuu laiskasti, mutta aktivoituu syksyllä. Punasusien ääntely muistuttaa kojootin ulvontaa ja päättyy kojootille tyypilliseen korkeaan ulinaan. Punasudet elävät alfa-parin johtamassa laumassa, joka on samantapainen kuin kojooteilla ja susilla. Reviiriä puolustetaan muilta laumoilta. Elinalueen koko on noin 40–80 km².


title: Punasusi

text: Punasusi saalistaa jäniksiä, kaniineja, jyrsijöitä, peuroja ja majavia, joskus myös kaloja ja rapuja. Punasusinaaras synnyttää keväällä 2–7 pentua 8–9 viikon kantoajan jälkeen. Kaikki perheenjäsenet auttavat pentujen hoidossa. Punasuden elinikä on enintään 13 vuotta.


title: Punasusi

text: Punasusi on uhanalainen, ja se on kärsinyt sekä metsästyksestä että elinalueiden tuhoutumisesta. Pahin uhka on risteytyminen kojootin kanssa. Punasusi hävisi luonnosta 1980-luvulla. Yksi sen kolmesta alalajista, "C. l. floridanus", kuoli kokonaan sukupuuttoon. Punasusi kuitenkin säilyi vankeudessa elävien yksilöiden turvin. Risteytyminen kojootin kanssa aiheutui kojoottien leviämisestä ja punasusien määrän romahtamisesta niin pieneksi, että lisääntymiskumppaniksi kelpasi kojootti. Tämä aiheutti viimeisten puhtaiden yksilöiden häviämisen luonnosta. Punasusia on palautettu luontoon vuodesta 1987 lähtien ja vuonna 2003 luonnossa arvioitiin elävän noin 100 punasutta, kaikki "C. l. gregoryi" -alalajia. Toinen alalaji elää vankeudessa Etelä-Carolinassa. Punasuden ja kojootin yhteisiä pentueita on steriloitu, jotta ne eivät enää lisääntyisi.


title: Jean DeWolff

text: Jean DeWolff on Marvel-kustantamon luoma sarjakuvahahmo, jonka ensiesiintyminen tapahtui "Marvel Team-Up" -lehden numerossa 48. DeWolff toimi useimmiten yhteistyössä Hämähäkkimiehen kanssa.


title: Jean DeWolff

text: Jean DeWolff syntyi New Yorkin kenties tiukimmalle poliisitarkastajalle koskaan, Phillip DeWolffille. Jean oli pariskunnan toinen lapsi ja poikaa toivonut Phillip vaati eroa vaimostaan Celiasta. Tuomioistuin asettikin Jeanin isoveljen Brianin huoltajuuden Phillipille ja antoi Jeanin äitinsä huostaan. Sekavan ja traumaattisen lapsuuden kokenut Jean sai turvaa uudesta isästään Carl Weatherbystä, joka piti Jeania kuin omana tyttärenään. Lopulta myös Jean päätyi poliisuralle.


title: Jean DeWolff

text: Poliisiakatemiassa Jean sai kaikkien aikojen parhaimmat arvosanat. Ainoastaan hänen poliisitoimissaan kadonnut iseveljensä Brian oli pärjännyt paremmin. Lopulta Jean päätyi New Yorkin 37. poliispiirin päälliköksi Manhattanille.


title: Jean DeWolff

text: Uransa aikana Jean yritti turhaan selvittää kadonneen veljensä kohtaloa ja tuli samalla tunnetuksi päättäväisenä ja taitavana johtajana. DeWolff tuli tunnetuksi myös käyttämiensä 1930-luvulta peräisin olevien autojensa ja retrovaatteidensa vuoksi.


title: Jean DeWolff

text: Ennen traagista kuolemaansa psykopaatti Synninpäästäjän käsissä, DeWolff joutui usein tekemisiin supersankarien, kuten Hämähäkkimiehen ja Rautamiehen kanssa. DeWolffin kuoltua Hämähäkkimies löysi DeWolffin asunnosta lukuisia kuvia itsestään, joka saattoi merkitä kovapintaisen poliisikapteenin kenties ihastuneen Hämähäkkimieheen.


title: Jean DeWolff

text: Kapteeni DeWolff ei omaa supervoimia. Hän on kuitenkin kovapintainen etsivä ja taitava ampuja sekä lähitaistelija.


title: Jean DeWolff

text: Ultimate Marvel -jatkumossa DeWolff on edelleen kovapintainen poliisikapteeni, jonka moraali on joiltain osin kyseenalaistettavissa. Käsikirjoittaja Brian Michael Bendis muutti hahmon nimen muotoon Jeanne De Wolfe.


title: Jean DeWolff

text: On paljastunut, että De Wolfe toimii Kingpinin käskyläisenä hankkien näin tietoa poliisin sisäpiiristä rikollisherralle. Myöhemmin Tuomari tappoi De Wolfen ampumalla.


title: Jean DeWolff

text: Myös Hämähäkkimies sai selville De Wolfen petturuuden. Selvisi myös, että De Wolfe oli luultavasti maannut Kingpinin kanssa. Kingpin nähtiinkin suremassa De Wolfen kuolemaa, joka saattaa varmentaa näiden kahden intiimimmän suhteen luonteen.


title: Reformointi

text: Reformointia käytetään mm. bensiinin valmistuksessa ja polttokennoissa. Bensiinin valmistuksessa suoraketjuisesta tai lievästi haaroittuneesta hiilivedystä poistetaan vetyä, jolloin muodostuu aromaattisia yhdisteitä, reformaattia. Tällöin kuitenkin pyritään aromaattisista yksinkertaisin eli bentseeni erottelemaan myrkyllisyytensä vuoksi pois. Aromaattiset yhdisteet nostavat bensiinin oktaanilukua.


title: Reformointi

text: Polttokennotekniikassa reformoinnilla vetypitoinen polttoaine muutetaan vedyksi tai vetypitoiseksi kaasuseokseksi, joka myöhemmin reformoidaan puhtaaksi vedyksi. Reformointi voi tapahtua joko kennon sisä- tai ulkopuolella. Sisäinen reformointi toimii vain korkean lämpötilan polttokennoissa.


title: Reformointi

text:
Käytetyimmät prosessit metaanin reformoinnissa ovat :
Kuivareformointi:
on herättänyt suurta mielenkiintoa kahden kasvihuonekaasun, hiilidioksidin ja metaanin, välisenä reaktiona. Saatua synteesikaasua voidaan käyttää mm. Fischer–Tropsch-synteesissä keinotekoisten polttoaineiden valmistuksessa.


title: Kirjatyö

text: Kirjatyö oli Viestintäalan ammattiliiton kustantama lehti. Kirjatyön edeltäjä oli 1893 perustettu "Gutenberg", josta tuli 1916 "Kirjatyö". Lehti painettiin Forssan Kirjapaino Oy:ssa monien muiden arkkipainossa painettavien erikoislehtien tapaan.


title: Kirjatyö

text: Lehden viimeinen numero ilmestyi joulukuussa 2009. Viestintäalan ammattiliitto ja Kemianliitto yhdistyivät Teollisuusalojen ammattiliitoksi (TEAM), jonka uuteen Intiim-julkaisuun Kirjatyö yhdistettiin. Kirjatyön verkkoversio ilmestyi 1998–2009.


title: Viestintäalan ammattiliitto

text: Viestintäalan ammattiliitto oli suomalainen vuosina 1894–2009 toiminut graafisessa teollisuudessa (pääasiassa kirjapainoalalla) työskentelevien ammattiliitto. Toukokuussa 2009 järjestön liittokokous päätti fuusioitua Kemianliiton kanssa Teollisuusalojen ammattiliittoon (TEAM), joka aloitti vuoden 2010 alussa.


title: Viestintäalan ammattiliitto

text: Järjestö perustettiin 18.–20. elokuuta 1894 nimellä Suomen Kirjaltajaliitto. Rekisteröityminen vahvistettiin vuoden 1897 alussa. Vuodesta 1914 vuoteen 1997 järjestö toimi nimellä Suomen Kirjatyöntekijäin Liitto (SKL). Liitto oli Suomen vanhin valtakunnallinen ammattiliitto. Maaliskuussa 1900 liitto solmi Suomen kirjapainon omistajain kanssa palkkatariffin, Suomen ensimmäisen valtakunnallisen työehtosopimuksen.


title: Viestintäalan ammattiliitto

text: SKL kuului SDP:hen vuodesta 1905, mutta sisällissodan jälkeen tästä luovuttiin. Liitto kuului myös Suomen Ammattijärjestöön ja Kirjaltajain kansainväliseen sihteeristöön. Helmikuussa 1930 sosialidemokraattien hallitsema liitto erosi kommunistien hallitsemasta SAJ:stä ja vuoden 1931 alusta se liittyi Suomen Ammattiyhdistysten Keskusliittoon. SKL erosi SAK:sta 1958 sosialidemokraattien sisäisten riitojen vuoksi. Vuosina 1963–1967 SKL kuului uuteen SAJ:hin, ja kesäkuussa 1969 se oli mukana perustamassa uutta SAK:ta.


title: Viestintäalan ammattiliitto

text: Liiton perustivat alan Helsingin, Kuopion, Viipurin, Tampereen ja Turun yhdistykset sekä Porvoon, Vaasan, Jyväskylän ja Hangon kirjaltajat. Ensimmäisenä toimintavuonna jäsenmäärä oli 493.


title: Viestintäalan ammattiliitto

text: Työehtosopimusneuvotteluissa liitto teki kolme työehtosopimusta: kirjatyöntekijöiden, viestintäalan toimihenkilöiden (Grafinet) ja sanomalehtien jakajien.


title: Keskusta (taajaman osa)

text: Keskusta (myös ydin(keskusta), liikekeskusta, kantakaupunki tai keskikaupunki on taajaman osa, jonne kaupungin tai muun taajaman palvelut ja asutus ovat keskittyneet. Kaupungeissa keskusta on usein myös kaupungin vanhin osa. Kaupunkimaantieteessä ydinkeskusta on Ernst Burgessin muotoilemassa kehämallissa kaupungin sisin osa.


title: Keskusta (taajaman osa)

text: Keskustat ovat suosittuja asuinpaikkoja autottomien, opiskelijoiden, eläkeläisten sekä akateemisesti koulutettujen keskituloisten keskuudessa. Keskustassa asuessa monet palvelut ovat lähellä ja julkiset liikenneyhteydet ovat kattavia.


title: Keskusta (taajaman osa)

text: Keskustojen maankäyttö on tehokasta ympäröivää aluetta korkeamman maan arvon vuoksi. Alueesta saatu hyöty voidaan maksimoida rakentamalla korkeita rakennuksia. Kaupunkien keskustoissa on yleensä paljon tavarataloja, kauppakeskuksia ja toimistoja. Kaikissa suurimpien kaupunkien keskustoissa on vähän asuintaloja maan kalleuden ja niukkuuden vuoksi. Rakennukset ovat yleensä korkeita ja kiinni toisissaan, jotta maan käyttö olisi mahdollisimman tehokasta. Liikenne on järjestetty yleensä tehokkaasti joukkoliikenteellä.


title: Keskusta (taajaman osa)

text: Rakenteeltaan perinteisten suomalaiskaupunkien keskustat on rakennettu 1900-luvun alkupuolella tai aiemmin. Tuolloin hallitsevina kulkutapoina olivat kävely, pyöräily ja joukkoliikenne. Tämän vuoksi vanhat keskustat on rakennettu tiiviisti, palvelut, asutus ja teollisuus ovat kävelymatkan päässä toisistaan, ja keskustan halkaisija on useimmiten kilometri tai kaksi. Keskustassa on perinteisesti ollut samoissa taloissa sekä asumista, palveluja että työpaikkoja. Talojen pohjimmaisessa kerroksessa on tyypillisesti kadulle avautuva liikehuoneisto eli kivijalkakauppa.


title: Keskusta (taajaman osa)

text: Kun Suomen kaupungit kasvoivat, kaikki asukkaat eivät enää mahtuneet asumaan keskustassa ja lähiöiden rakentaminen alkoi. Vaikka lähiöissä oli paikallisia palveluja, kuten ruokakauppa, niistä käytiin hoitamassa työ-, asiointi-, erikoiskauppa- sekä vapaa-ajantarpeet keskustassa. Tätä tarvetta palvelemaan rakennettiin säteittäiset bussi- ja katuyhteydet keskustasta lähiöihin. Keskustojen asukasluvun kasvua jarrutti myös se, että keskustoista tuli suuren palvelujen määrän takia usein hieman levottomia paikkoja. Kaupunkikeskustan asema on yleensä sen verran tärkeä, että kulkeakseen johonkin toiseen lähiöön tai kaupungin ulkopuolelle, on kuljettava usein keskustan kautta.


title: Keskusta (taajaman osa)

text: Vasta 1990-luvulla kaupunkikeskustojen kanssa ovat alkaneet kilpailla automarketit ja kauppakeskukset, joista monet ovat kaupungin keskustan ulkopuolella, mutta myös keskustassa sijaitsevia ostoskeskittymiä on rakennettu. Monet etenkin pienempien kaupunkien keskustat ovat kärsineet automarketeista ja niiden merkitys on pienentynyt. Pääkaupunkiseudulla toimistokeskittymiä on rakennettu keskustan ohella kehäteiden varsille. Tällaisesta tärkeimpiä esimerkkejä ovat Keilaniemen ja Aviapoliksen yrityspuistot.


title: Poliittinen keskusta

text: Poliittinen keskusta on nimitys oikeisto-vasemmisto-akselilla oikeiston ja vasemmiston välissä oleville poliittisille ryhmille. Poliittista keskustaa kutsutaan myös yleisesti keskiryhmäksi. Pohjoismaiden neuvostossa sitä edustaa Keskiryhmä. Suomessa poliittiseen keskustaan lukeutuvat seuraavat puolueet:


title: Poliittinen keskusta

text: Joskus myös: Entisen maalaisliittolaisen protestipoliitikko Veikko Vennamon johtama Suomen Maaseudun Puolue asemoi itsensä keskiryhmäksi. Puoluetta leimasi kuitenkin toisinaan Kekkos-vastaisuuden takia oikeistolainen leima, lähinnä vasemmistopuolueiden taholta.


title: Poliittinen keskusta

text: Kansallinen Edistyspuolue (1918–1951) lukeutui poliittiseen keskustaan. Puolueen lopetettua toimintansa, sen kannattajat siirtyivät Suomen Kansanpuolueeseen ja Vapaamielisten Liittoon. Suomen Kansanpuolue (1951–1965) ja Vapaamielisten Liitto (1951–1965) yhdistyivät jälleen vuonna 1965 Liberaaliseksi Kansanpuolueeksi, (LKP). Kannatuksen hiipuessa LKP liittyi 1982 Keskustapuolueen jäsenjärjestöksi, mutta erosi siitä 1986. Puolueliitokseen pettyneitä kannattajia oli jo siirtynyt muihin puolueisiin, kuten Vihreisiin. Liberaalit palasi Eduskuntaan 1991 yhdellä kansanedustajalla, jonka kuitenkin menetti 1995. Liberaalit yhdistyi kahden edustajan voimin Eduskuntaan päässeen NSP:n kanssa 1999, mutta ei menestynyt eduskuntavaaleissa, jolloin putosi puoluerekisteristä.


title: Vaalesjoki

text: Vaalesjoki (, "Titovka") on 83 km:n pituinen joki Murmanskin alueen luoteisosassa Venäjällä.


title: Vaalesjoki

text: Joki saa alkunsa Inarin Välijärvestä (saameksi "Koskâjävri"). Lounaisen latvahaaran nimi on Valasjoki. Vaalesjoki virtaa koilliseen Petsamon piirin ja Kuolan piirin raja-alueella, joka vuosina 1920–1944 oli Suomen Petsamon ja Neuvostoliiton raja-aluetta. Se laskee Barentsinmeren Muotkavuonosta etelään työntyvään Valaslahteen.


title: Vaalesjoki

text: Toisessa maailmansodassa Vaalesjoki oli taistelujen kohteena operaatio Hopeakettua toimeenpantaessa 1941. Vaalesjoen suussa sijaitsi ennen samanniminen kalastajakylä.


title: Kieran Lee

text: Kieran Lee (s. 22. kesäkuuta 1988 Tameside, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan keskikenttäpelaaja.


title: Kieran Lee

text: Lähinnä ManU:n reservijoukkueessa pelaava Lee pääsi kauden 2006/07 harjoitusotteluissa kahdesti edustusjoukkueen ykkösmiehistöön, tuli vaihdosta sisään ottelussa Preston North Endia vastaan ja pelasi täydet 90 minuuttia 2-1 voitto-ottelussa Macclesfieldissa.


title: Kieran Lee

text: 25. lokakuuta 2006 Lee teki virallisen debyyttinsä ManU:ssa liigacupin ottelussa Crewe Alexandraa vastaan. Hän teki ottelun 2-1 voittomaalin. Vielä kaudella 2007–2008 Lee ei ole saanut kunnolla peliaikaa Manchesterissa ja United lainasikin hänet loppukaudeksi Mestaruussarjan Queens Park Rangersiin


title: Skip Barber

text: Skip Barber (s. 16. marraskuuta 1936, Philadelphia, Yhdysvallat) on entinen yhdysvaltalainen Formula 1-kujettaja, joka osallistui kuuteen Formula 1 -osakilpailuun March-tallissa vuosina 1971-1972 ja ajoi myös sarjan ulkopuolisissa kilpailuissa. Hän ei saavuttanut yhtään MM-pistettä. Barber ajoi myös Trans Am, Canadian-American Challenge Cupia, Formula Fordia sekä Formula 5000:sta 1960-70-luvuilla. Vuonna 1974 hän oli Porsche 911 Carrera -autollaan Meksikon 1000 kilometrin kilpailussa kolmas.


title: Harry Blanchard

text: Harry Blanchard (13. kesäkuuta 1929 Burlington, Vermont – 31. tammikuuta 1960 Buenos Aires, Argentiina) oli yhdysvaltalainen Formula 1 -kuljettaja, joka ajoi yhden kilpailun Porsche-tallissa vuonna 1959.


title: Harry Blanchard

text: Blanchardin ajoi ainoan Formula 1 -kilpailunsa Yhdysvaltain Grand Prix'ssa Sebringin radalla vuonna 1959. Hän sijoittui viimeiseksi, eli seitsemänneksi, neljä kierrosta voittajaa Bruce McLarenia perässä. Muutamaa kuukautta myöhemmin Blanchard kuoli, kun hänen Porschensa kaatui Buenos Airesissa 1 000 kilometrin kilpailussa.


title: Angel Clare

text:
Angel Clare on Art Garfunkelin sooloalbumi, joka julkaistiin vuonna 1973.
LP-levy S 69021 (CBS, 1973)


title: Charley Webb

text: Charlotte Anna "Charley" Webb (s. 26. helmikuuta 1988, Bury, Greater Manchester) on englantilainen näyttelijä, joka tunnetaan parhaiten roolistaan saippuasarjassa "Emmerdale". Hän näyttelee Debbie Dingleä ja hän on aloittanut sarjassa vuonna 2002.


title: Charley Webb

text: Ennen Debbien roolia Webb oli aikaisemmin esiintynyt Bugsy Malone -musikaalissa Manchesterissa kahdeksanvuotiaana. Hän opiskeli Philipsin korkeakoulussa Buryssa.


title: Bob Bondurant

text: Bob Bondurant (s. 27. huhtikuuta 1933 Evanston, Illinois, Yhdysvallat) on entinen yhdysvaltalainen Formula 1-kuljettaja, joka ajoi yhdeksän kilpailua vuosina 1965–1966. Hän saavutti kaiken kaikkiaan kolme MM-pistettä Monacon GP:ssä 1966.


title: Bob Bondurant

text: Bondurant kelpuutettiin vuonna 2003 Motorsports Hall of Fame of Americaan.


title: Flavius Orestes

text: Flavius Orestes (k. 28. elokuuta 476) oli roomalainen poliitikko ja sotilas. Hän hallitsi Länsi-Roomaa 475–476.


title: Flavius Orestes

text:
Flavius Orestes oli ylhäistä syntyperää. Hän toimi diplomaattina ja Rooman edustajana Attilan hovissa. Vuonna 475 Länsi-Rooman keisari Julius Nepos nimitti hänet magister militumiksi, asevoimien komentajaksi. Flavius Orestes kuitenkin petti Neposin ja valtasi foederati-joukkojen avulla Ravennan, joka oli tuolloin Länsi-Rooman hallintokeskus. Julius Nepos joutui pakenemaan Dalmatiaan.
Flavius Orestes nimitti poikansa Romuluksen Augustukseksi, ja tästä tuli Länsi-Rooman viimeinen keisari Romulus Augustus. Itä-Rooman keisari Zenon ja hänen kilpailijansa Basiliscus eivät kuitenkaan tunnustaneet vallankaappaajia. He eivät silti lähteneet sotimaan Flavius Orestesta vastaan, sillä Itä-Rooman sisällissota esti sen.


title: Flavius Orestes

text: Flavius Oresteen ja Romulus Augustuksen valtakausi jäi lyhyeksi. Flavius Orestes ei suostunut germaanipalkkasotureiden vaatimuksiin maapalstoista Italiassa, mikä johti kapinaan. Odovakarin johdolla germaanit vangitsivat entisen isäntänsä ja teloittivat hänet. Romulus Augustus syrjäytettiin ja Odovakar valittiin kuninkaaksi.


title: Tavallisia ihmisiä

text: Tavallisia ihmisiä ("Ordinary People") on yhdysvaltalainen vuoden 1980 draamaelokuva, joka on näyttelijänä paremmin tunnetun Robert Redfordin esikoisohjaus. Elokuva perustuu Judith Guestin samannimiseen romaaniin, joka on julkaistu suomeksi alun perin nimellä "Samat kasvot peilissä" (Tammi 1977) ja elokuvan myötä nimellä "Tavallisia ihmisiä" (Femi 1981). "Tavallisia ihmisiä" kertoo ylemmän keskiluokan perheen hajoamisesta Lake Forestissa vanhimman pojan kuoleman jälkeen. Elokuvan pääosissa ovat Donald Sutherland, Mary Tyler Moore, Timothy Hutton ja Judd Hirsch.


title: Tavallisia ihmisiä

text: Tavallisia ihmisiä voitti yhteensä neljä Oscar-palkintoa. Se palkittiin vuoden 1981 gaalassa parhaana elokuvana, parhaasta miessivuosasta (Timothy Hutton), parhaasta ohjauksesta (Robert Redford) ja parhaasta sovitetusta käsikirjoituksesta (Alvin Sargent). Lisäksi elokuvalle meni viisi Golden Globea, esimerkiksi "paras draamaelokuva".


title: Tavallisia ihmisiä

text: "The New York Timesin" kriitikot valitsivat "Tavallisia ihmisiä" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tavallisia ihmisiä

text: Calvin (Sutherland) ja Beth Jarrett (Moore) kokevat tragedian, kun heidän teini-ikäiset lapsensa Buck ja Conrad (Hutton) joutuvat purjehdusonnettomuuteen. Buck kuolee turmassa, ja Conrad kärsii selviytyjän syyllisyydestä ja traumaperäisestä stressireaktiosta. Conrad yrittää itsemurhaa viiltämällä ranteensa auki.


title: Tavallisia ihmisiä

text: Elokuvan alussa Conrad, joka on juuri palannut psykiatrisesta sairaalasta pitkän hoitojakson jälkeen, tuntee olevansa vieraantunut ystävistään ja perheestään. Calvin-isä ponnistelee, jotta saisi yhteyden poikaansa. Hän ei kuitenkaan saa apua vaimoltaan Bethiltä, joka pysyy kylmänä ja itsekkäänä ja ainoastaan pyrkii pakkomielteisesti säilyttämään elämänsä täydellisenä ja normaalina. Hän näyttää olevan hautautunut rakkauteensa kuollutta Buckia kohtaan.


title: Tavallisia ihmisiä

text:
Ystävän itsemurhan jälkeen Conrad on jälleen lähellä vaipua masennukseen. Vastuu perheen pelastamisesta laskeutuu Calvinin harteille, mutta se tuntuu kovin painavalta. Psykiatri Berger (Hirsch) auttaa Conradia selviytymään syyllisyydentunteestaan ja vihastaan.Ehdokkaana:
Ehdokkaana:
Ehdokkaana:


title: Kiinan ja Neuvostoliiton välirikko

text: Kiinan ja Neuvostoliiton välirikko oli kahden johtavan kommunistisen suurvallan ideologisista erimielisyyksistä aiheutunut välirikko ja propagandasota kylmän sodan aikana. Välirikon käynnisti Neuvostoliiton johtaja Nikita Hruštševin vuonna 1956 aloittama destalinisaatio ja rauhanomaisen rinnakkainelon oppi, joita Kiinan johtaja Mao Zedong ei hyväksynyt. Välirikko oli pahimmillaan 1960-luvulla, mutta jatkui periaatteessa 1980-luvun lopulle saakka. Syynä välirikkoon pidetään kiinalaisten ja neuvostoliittolaisten erilaisia tulkintoja Karl Marxin ja Vladimir Leninin oppikirjoituksista.


title: Kiinan ja Neuvostoliiton välirikko

text: Useimmat muut kommunistiset maat ja puolueet olivat kiistassa joko Neuvostoliiton puolella tai puolueettomia. Kiina sai tuekseen vain muutamia vähäisempiä maita kuten Albanian.


title: Kiinan ja Neuvostoliiton välirikko

text: Neuvostoliittolaiset olivat rauhanomaiseen sosialismiin siirtymisen kannalla, kun kiinalaiset puolustivat vallankumousta ja katsoivat sen olevan välttämättömän siirryttäessä sosialismiin. Kiinalaiset syyttivät neuvostoliittolaisia revisionismin kannattajiksi. Revisionismi oli Eduard Bernsteinin kehittämä opinsuunta. Kiinan puoluejohtaja Mao tuomitsi Nikita Hruštšovin rauhanomaisen rinnakkaiselon politiikan kapitalistimaiden kanssa ja sanoi Stalinin olleen 70-prosenttisesti oikeassa ja 30-prosenttisesti väärässä.


title: Kiinan ja Neuvostoliiton välirikko

text: Välirikon alkuhetkenä on pidetty Neuvostoliiton kommunistisen puolueen 20. puoluekokousta helmikuussa 1956. Neuvostoliitto purki atomiyhteistyösopimuksen Kiinan kanssa vuonna 1959. Kommunistien kansainvälisessä neuvottelukokouksessa Kiinan-Neuvostoliiton välirikko syveni Bukarestissa kesäkuussa 1960.


title: Kiinan ja Neuvostoliiton välirikko

text: Hrutštšev kutsui kaikki neuvostoliittolaiset asiantuntijat Kiinasta Neuvostoliittoon ja supisti maiden välisen kaupan minimiin.


title: Kiinan ja Neuvostoliiton välirikko

text: Neuvostoliiton 22. puoluekokouksessa kiista alkoi uudelleen maiden välillä vuonna 1961, kun Hrutštšev syytti albanialaisia dogmatismista niin Kiinan ulkoministeri Zhou Enlai puolusti heitä.


title: Kiinan ja Neuvostoliiton välirikko

text: Zhou En-lai laski mielenosoituksena seppeleen Josef Stalinin haudalle Leninin mausoleumissa. Kiinan ja Intian rajasodan jälkeen Kiinan-Neuvostoliiton välirikko syveni edelleen vuonna 1962.


title: Kiinan ja Neuvostoliiton välirikko

text: Yhdysvaltojen ja Neuvostoliiton ydinkoekieltosopimus vuonna 1963 katkaisi kaikki neuvottelut Kiinan ja Neuvostoliiton väliltä.


title: Kiinan ja Neuvostoliiton välirikko

text:
Kiinan ja Neuvostoliiton oppineimmat marxismin tulkitsijat kokoontuivat Moskovaan heinäkuussa 1963. Kokouksesta tuli molemminpuolinen propagandistinen voimainkoetus. Kiinasta osallistuivat
Peng Tšen, Wu Hsientšuan, Teng Hsiang-ping. Neuvostoliittolaisia osallistujia olivat Suslov, Boris Ponomarev ja Leonid Iljitšev, Juri Andropov, Stepan Tšervonenko. Kiinan-Neuvostoliiton välirikko oli täydellinen Moskovan kokouksen jälkeen.


title: Kiinan ja Neuvostoliiton välirikko

text: Välirikon pahin vaihe saavutettiin vuonna 1969, jolloin Kiinan ja Neuvostoliiton välillä käytiin pieni aseellinen rajaselkkaus Ussuri-joella Mantšuriassa. Neuvostoliiton sotilaallisen uhan pelossa Mao päätti 1970-luvun alussa kohentaa Kiinan suhteita Yhdysvaltoihin, mitä ilmensi muun muassa Yhdysvaltain presidentti Richard Nixonin kuuluisa Kiinan-vierailu vuonna 1972.


title: Željko Kalac

text: Zeljko Kalac (s. 16. joulukuuta 1972) on australialainen jalkapallomaalivahti. Hän pelasi Australian jalkapallomaajoukkueessa ykkösmaalivahtina.


title: Željko Kalac

text: Urallaan 202-senttinen Kalac on edustanut Milanin lisäksi Sydney Unitedia, Leicester Citya, Rodaa, Perugiaa, Kavalaa ja Hobart Zebrasia.


title: Željko Kalac

text: Vuonna 2011 Kalac ryhtyi valmentamaan Sydney Unitedin maalivahteja, jossa toimi vuoteen 2015 asti ennen siirtymistään Western Sydney Wanderersin maalivahtivalmentajaksi.


title: Hermeliinikani

text: Hermeliini on lemmikkikanirotu. Hermeliinin ihannepaino 0,81–1,30 kilogrammaa. Ulkomuodoltaan hermeliinit ovat pieniä ja pyöreitä. Runko on vanttera ja lyhyt, tasapaksu ja sylinterinmuotoinen. Niillä on pystykorvat, suuret silmät ja sirot tassut. Pää on vartaloon nähden suuri. Nenäosa on lyhyt, otsa ja kuono ovat leveitä. Hermeliinejä on myös pitkäkarvaisina, jolloin niiden turkkimuunnos on nimeltään "fuchs". Värimahdollisuuksia on useita.


title: Hermeliinikani

text: Hermeliinit elävät keskimäärin viidestä kymmenvuotiaiksi kuten kanit normaalistikin. Poikkeuksia saattaa kuitenkin olla, ja jotkut kanit voivat elää vanhemmiksi, jopa 12-vuotiaiksi.


title: Hermeliinikani

text: Hermeliinit kuuluvat kääpiökaneihin ja ovatkin pienin kanirotu kääpiöjäniksen jälkeen. Muita kääpiökaneihin luokiteltavia rotuja ovat kokojärjestyksessä kääpiöjänis, hermeliini, leijonanharjas, kääpiöluppa ja kääpiöscheck. Kuten muutkin kanit on hermeliinikin kasvissyöjä. Hermeliinin ruokavalioon kuuluu esim. kuivattu sekaheinä, raikas vesi, kanipelletti ja erilaiset vihannekset. Kanin hampaiden kunnossapitoon suositellaan, että kanille tarjottaisiin oksia järsittäväksi. Häkin on oltava tarpeeksi suuri, oli kani miten pieni tahansa. Yleinen suositus on 120 cm × 60 cm.


title: Potkunjoki

text: Potkunjoki on joki, joka virtaa pääosin Utajärven kunnassa Pohjois-Pohjanmaalla. Joki saa alkunsa Ylä-Potkunjärvestä Vaalan ja Puolangan kunnan rajalta, virtaa Ala-Potkunjärven kautta Utajärven Potkunkylän läpi ja laskee Utosjokeen Autionkylässä. Joen kalakantaan kuuluvat kiiski, särki, ahven ja hauki. Yläjuoksulla Potkunkylän ja Ala-Potkunjärven sekä Ylä-Potkunjärven välillä on eräkalastukseen sopivia mainioita suvanto- ja virtapaikkoja. Joki oli aiemmin yksi seudun tunnetuista uitonjoista, sen varrella on yhä jäänteitä uiton aikaisista rakennelmista.


title: Benetton B198

text: Benetton B198 oli Nick Wirthin suunnittelema auto, jolla Benetton-talli kilpaili Formula 1 -kaudella 1998. Autoa ajoivat Giancarlo Fisichella ja Alexander Wurz.


title: Benetton B198

text: Kauden alussa näytti siltä, että talli voisi hyvinkin sijoittua valmistajien MM-sarjassa kolmanneksi, mutta tulokset huononivat kauden loppua kohti. Fisichellan ensimmäisestä paalupaikasta Itävallan Grand Prix’sta huolimatta talli sijoittui viidenneksi valmistajien sarjassa.


title: Sormilla laskeminen

text: Sormilla laskeminen on tapa laskea kokonaislukuja. Suomessa pienet lapset laskevat usein sormilla ja satunnaisesti monet aikuisetkin. Tapa on kuitenkin maailmanlaajuinen ja sillä on tuhansien vuosien perinne. Euroopassa laskettiin yleisesti sormilla 1500-luvulle asti, jolloin menetelmä korvautui indo-arabialaisilla numeroilla laskemisella kynän ja paperin avulla.


title: Sormilla laskeminen

text: Monet ihmiset pitävät sormilla laskemista alkeellisena tapana laskea, sillä sormilla voi laskea suoraan "vain kymmeneen". Laskemisen ammattilaisilla, kuten kauppiailla ja hallinnon virkamiehillä, oli vielä keskiajalla kehittyneet menetelmät laskea suuriakin lukuja. Vuonna 735 jaa. kuollut Beda Venerabilis esitti, miten käsillään ja sormillaan voi ilmaista suuria lukuja kuten esimerkiksi 10 000. Lisäämällä käsimerkkeihin eleitä pääsi Bedan menetelmällä satoihin tuhansiin. Tätä menetelmää käytettiin sekä lukujen näyttämiseen että niiden yhteenlaskemiseen.


title: Sormilla laskeminen

text: Yhdellä kädellä voi helposti laskea viiteen. Molemmilla käsillä voi helposti laskea kymmeneen ja jos hyödyntää varpaitaan, pääsee kahteenkymmeneen. Esimerkiksi Torres-saarten laskemiseen on otettu avuksi ranne, olkapää, otsa, nenä, ..., varpaat, nilkka..., lantio..., jne. saaden luvuksi 33.


title: Sormilla laskeminen

text: Lukualuetta voi kasvattaa käyttämällä kertotaulua. Esimerkiksi kun viisi sormea on jo laskettu, merkitään viisi oikean käden etusormella. Vasemmalla lasketaan taas viisi seuraavaa lukua ja "tallennetaan" se oikean käden keskisormella. Näin jatkaen voi laskea 5 x 5 + 5 = 30.